[](http://www.google.co.th/imgres?imgurl=http://logothailand.tarad.com/shop/l/logothailand/img-lib/spd_20080516153932_b.jpg&imgrefurl=http://logothailand.tarad.com/product.detail_361314_th_1594789&h=2750&w=1924&sz=715&tbnid=QffUmaAdbtBaoM:&tbnh=268&tbnw=188&prev=/search?q=%E0%B9%82%E0%B8%A5%E0%B9%82%E0%B8%81%E0%B9%89+%E0%B8%AA%E0%B8%9E%E0%B8%90&tbm=isch&tbo=u&zoom=1&q=%E0%B9%82%E0%B8%A5%E0%B9%82%E0%B8%81%E0%B9%89+%E0%B8%AA%E0%B8%9E%E0%B8%90&usg=__LoTg9Wj7h1D0Cs9ClCSSpoYLENw=&hl=th&sa=X&ei=CS_-T_7uKYXKrAeIqpDXBg&ved=0CBIQ9QEwAA)

**รายงานการประชุม ผู้บริหารสถานศึกษา เพื่อขับเคลื่อนนโยบายการบริหารจัดการศึกษา**

**สำนักงานเขตพื้นที่การศึกษาประถมศึกษาสิงห์บุรี**

**ครั้งที่ ๗/๒๕๕๙**

**เมื่อวันจันทร์ที่ ๒๕ กรกฎาคม พ.ศ.๒๕๕๙ เวลา ๐๙.๐๐ น.**

**อำเภอเมืองสิงห์บุรี ณ โรงเรียนอินทโมลีประทาน**

**…………………………………..**

ผู้เข้าประชุม ; ประกอบด้วย

คณะผู้บริหารของ สพป.สิงห์บุรี

๑. นางสาววารุณีย์ บุญคง รองผู้อำนวยการสำนักงานเขตพื้นที่การศึกษาประถมศึกษาสิงห์บุรี

๒. นายเรวัฒ ชมภูเจริญ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี

๓. นางณัฐติกาญจน์ เที่ยงธรรม ผู้อำนวยการกลุ่มการเงินและสินทรัพย์

๔. นางสาววิมล อรัญปาน ผู้อำนวยการหน่วยตรวจสอบภายใน

ศึกษานิเทศก์ สพป.สิงห์บุรี

๑. นายบุญชาย อี๊งบำรุงพันธุ์ ศึกษานิเทศก์ชำนาญการพิเศษ

ผู้บริหารสถานศึกษาอำเภอเมืองสิงห์บุรี

๑.นายสถาพร คุ้มไพรี ผู้อำนวยการโรงเรียนวัดราษฎร์ประสิทธิ์

๒.นายกิตติชัย ศรีประเสริฐ ผู้อำนวยการโรงเรียนวัดสังฆราชาวาส

๓.นางวรรณา สุ่มสุข แทน ผู้อำนวยการโรงเรียนวัดเสาธงทอง

๔.นายวันชัย กล้าเอี่ยม ผู้อำนวยการโรงเรียนวัดข่อย

๕.นายสุครีพ สอนเครือ ผู้อำนวยการโรงเรียนวัดโคกพระ

๖.นายสุชาติ เอี่ยมสุภา ผู้อำนวยการโรงเรียนวัดจักรสีห์

๗.นางอุดมพร ตาระกา ผู้อำนวยการโรงเรียนชุมชนวัดพระนอนจักรสีห์

๘.นายนรงค์ โสภา ผู้อำนวยการโรงเรียนวัดศรีสาคร

๙.นายสกลพร โสภาจารีย์ ผู้อำนวยการโรงเรียนวัดตึกราชา

๑๐.นางศรีรัตน์ บัวใหญ่ ผู้อำนวยการโรงเรียนวัดพระปรางค์มุนี

๑๑.นายสมบัติ กล่อมเกลี้ยง ผู้อำนวยการโรงเรียนวัดศรัทธาภิรมย์

๑๒.นางวรรณพร โพธิ์เวชกุล ผู้อำนวยการโรงเรียนวัดกระดังงา

๑๓.นายเด่นเชิงชาย คร้ามแสง ผู้อำนวยการโรงเรียนวัดประโชติการาม

๑๔.นายสมนึก ผิวผ่อง ผู้อำนวยการโรงเรียนวัดสะอาดราษฎร์บำรุง

๑๕.นายพลพิพัฒน์ สุระขันธ์ ผู้อำนวยการโรงเรียนอนุบาลสิงห์บุรี

๑๖.นายสนอง เพ็งบุญ ผู้อำนวยการโรงเรียนวัดพรหมสาคร

๑๗.นายอุดร ชื่นกลิ่น ผู้อำนวยการโรงเรียนอนุบาลเมืองสิงห์บุรี

๑๘.นายชาลี บ่ายเที่ยง ผู้อำนวยการโรงเรียนวัดโพธิ์ชัย

๑๙.นางนวลศรี กลิ่นดอกแก้ว แทนผู้อำนวยการโรงเรียนวัดหัวว่าว

๒๐.นางยุพิน สังข์สอน แทนผู้อำนวยการโรงเรียนบ้านบางสำราญ

๒

๒๑. นางอรพรรณ บุษบงค์ ผู้อำนวยการโรงเรียนโพธิ์รัตน์วรานุสรณ์

๒๒. นางทัศนีย์ เอี่ยมลออ ผู้อำนวยการโรงเรียนอินทโมลีประทาน

**ผู้ไม่มาประชุม**

1. นายสมชาย พวงโต ศึกษานิเทศก์ชำนาญการพิเศษ ไปราชการ

**เริ่มประชุมเวลา ๐๙.๐๐ น.**

เมื่อที่ประชุมพร้อมแล้ว นางสาววารุณีย์ บุญคง รอง ผอ.สพป.สิงห์บุรี ประจำพื้นที่อำเภอเมืองสิงห์บุรี ประธานในพิธีนำคณะผู้เข้าประชุมประกอบกิจกรรมตามลำดับ ดังนี้

๑) กราบพระรัตนตรัย กิจกรรมการแสดงความจงรักภักดีพระบาทสมเด็จพระเจ้าอยู่หัว และสร้างความปรองดองสมานฉันท์

- ประธานในพิธีฯ ถวายความเคารพพระบรมสาทิสลักษณ์พระบาทสมเด็จพระเจ้าอยู่หัว เปิดกรวยกระทงดอกไม้ ถวายราชสักการะ ถวายความเคารพ

- ประธานในพิธี นำกล่าวคำปฏิญาณเพื่อเป็นข้าราชการที่ดีของ สพป.สิงห์บุรี

- ผู้เข้าประชุมร่วมร้องเพลงสรรเสริญพระบารมี และ เพลงสดุดีมหาราชา

**๒) กิจกรรมการนำเสนอผลการดำเนินงานและแลกเปลี่ยนเรียนรู้**

- นางทัศนีย์ เอี่ยมละออ ผู้อำนวยการโรงเรียนอินทโมลีประทาน นำเสนอผลการดำเนินงานของโรงเรียน เพื่อเป็นการแลกเปลี่ยนเรียนรู้ (ใช้เวลา ๓๐ นาที)

ระเบียบวาระที่ ๑ เรื่องที่ประธานแจ้งให้ที่ประชุมทราบ

1. **เรื่อง จุดเน้นสำคัญประจำเดือน กรกฎาคม ๒๕๕๙**

นายสุเมธี จันทร์หอม ผอ.สพป.สิงห์บุรี ได้นำเสนอจุดเน้นสำคัญ ประจำเดือน

กรกฎาคม ๒๕๕๙ ในที่ประชุมผู้บริหารสถานศึกษา นำไปปฏิบัติ จำนวน ๒ เรื่อง ดังนี้

**๑.๑ เรื่อง การรณรงค์ประชาสัมพันธ์ออกเสียงประชามติ**

๑) การรณรงค์

- กกต.ได้เชิญ ผอ.สพท.ประชุมมอบนโยบายและรัฐมนตรีว่าการ

กระทรวงศึกษาธิการ ได้เน้นย้ำ ๒ ประเด็นสำคัญ คือ

1. ให้ข้าราชการกระทรวงศึกษาธิการทุกคน ไปใช้สิทธิออกเสียงลงประชามติ

และให้รายงานให้ทราบ

(๒) การมีส่วนร่วม การรณรงค์ เผยแพร่ ๖ สัปดาห์ประชามติ

- การดำเนินการ ผอ.สพป.สิงห์บุรี ได้ประสานกับ กกต.จังหวัดสิงห์บุรี

ส่งผู้แทนมาชี้แจงแนวปฏิบัติให้พวกเราทราบและปฏิบัติ ในคราวการประชุมผู้บริหารสถานศึกษา เมื่อวันที่ ๒๗ มิถุนายน ๒๕๕๙ พร้อมรับเอกสารที่เกี่ยวข้องกับสถานศึกษาและนักเรียนไปดำเนินการ

๒) การรณรงค์การออกเสียงประชามติในครั้งนี้ เกิดประโยชน์ ๖ ประการ

ได้แก่

1. นักเรียนเกิดความรู้ความเข้าใจในการเมือง การปกครอง ระบอบ

ประชาธิปไตยดีขึ้น

(๒) นักเรียนจะเกิดจิตสำนึกและตะหนักถึงการมีส่วนร่วมตามแนวทางการเมือง

(๓) นักเรียนมีประสบการณ์ตรงในการมีส่วนร่วมในการออกเสียงประชามติ

เกิดความภาคภูมิใจ เป็นประวัติศาสตร์ของทางการเมืองของนักเรียนแต่ละคน โดยมีการบันทึกเป็นผลงานได้

(๔) พ่อ แม่ ผู้ปกครอง ได้เรียนรู้ร่วมกับนักเรียน เกิดความภาคภูมิใจกับ

นักเรียน แล้วเกิดจิตสำนึกและความตื่นตัวการออกเสียงประชามติ

๓

(๕) ครู อาจารย์ และผู้บริหารสถานศึกษา ได้มีบทบาทในการกระตุ้นให้เกิดการ

เรียนรู้ประชาธิปไตย ภาควิชาการและปฏิบัติ

(๖) ผู้นำประชาชนและประชาชนในชุมชน ได้เรียนรู้ประชาธิปไตย โดยมีส่วน

ร่วมทางการเมืองและตระหนักในความสำคัญของ นักเรียน ซึ่งเป็นพลเมืองที่ดี วิถีประชาธิปไตยสืบทอดความเป็นผู้นำประชาธิปไตยในอนาคต

ในการนี้ ผอ.สพป.สิงห์บุรี ได้ทบทวน ๖ สัปดาห์ประชามติ โรงเรียนได้ปฏิบัติ

ตามคู่มือหรือไม่ในแต่ละสัปดาห์ สรุปดังนี้

1. สัปดาห์ที่ ๑ ช่วงวันที่ ๓ – ๙ กรกฎาคม ๒๕๕๙ ผู้บริหารโรงเรียนประชุม

ชี้แจง รับฟังจาก กกต. และรับฟังแนวทางจาก กกต.

การดำเนินการ : สพป.สิงห์บุรี ได้จัดดำเนินการแล้ว ในคราวการประชุม

ผู้บริหารโรงเรียน เมื่อวันที่ ๒๗ มิถุนายน ๒๕๕๙

* เขตพื้นที่ฯ จัดทำป้ายประชาสัมพันธ์ /แจกเอกสารให้โรงเรียน
* คุณครูชี้แจงข้อมูล/ภารกิจให้นักเรียนเข้าใจ หน้าเสาธง/ห้องเรียน
* ผู้บริหารโรงเรียนดำเนินการหรือยัง และเมื่อดำเนินการแล้ว

มีเอกสาร/ร่อยรอยการดำเนินงานหรือไม่ เพื่อการตรวจสอบ เช่น บันทึกการประชุม ผู้เข้าร่วมประชุม

* โรงเรียนได้มีการมอบหมายงานให้คุณครูในโรงเรียนได้รับผิดชอบ

ชัดเจนหรือไม่ เช่น มีคำสั่งการมอบหมายงาน /คู่มือ ข่าวสาร มีการเผยแพร่หรือไม่ และเมื่อปฏิบัติแล้ว ต้องมีหลักฐานตรวจสอบได้ เนื่องจากเป็นเรื่องสำคัญ

1. สัปดาห์ที่ ๒ ช่วงวันที่ ๑๐ – ๑๖ กรกฎาคม ๒๕๕๙ การให้รู้จักการใช้สิทธิ

การเตรียมอุปกรณ์การจัดนิทรรศการ การจัดกิจกรรมออกเสียงประชามติ/มีรูปภาพการจัดนิทรรศการ

1. สัปดาห์ที่ ๓ ช่วงวันที่ ๑๗ – ๒๓ กรกฎาคม ๒๕๕๙ การสาทิสกิจกรรม

* ให้จัดสาทิสการจัดกิจกรรมในโรงเรียน ให้นักเรียนมีประสบการณ์ตรง
* ให้นักเรียนเขียนเรียงความ คำขวัญ ข้อความเชิญชวน การพูดหน้าชั้น

การแสดงบทบาทสมมติในการออกเสียงประชามติ

* ให้มีแบบสังเกตกิจกรรม เช่น ในการออกเสียงประชามติ นักเรียนได้

เข้าร่วมหรือไม่ /นักเรียนมีบทบาทในการจัดกิจกรรมอย่างไร/นักเรียนมีความรู้สึกอย่างไรในการร่วมกิจกรรม

1. สัปดาห์ที่ ๔ ช่วงวันที่ ๒๔ – ๓๐ กรกฎาคม ๒๕๕๙ การนำความรู้สู่

ครอบครัว

* นักเรียนนำความรู้และประสบการณ์ไปเผยแพร่กับครอบครัว
* นักเรียนเขียนจดหมายถึงผู้ปกครอง เชิญชวนให้ไปใช้สิทธิออกเสียง

ประชามติ

* ให้ผู้ปกครองเขียนตอบลงในแบบ
* นักเรียนส่งจดหมายให้ครูตรวจ

1. สัปดาห์ที่ ๕ สำรวจทั่วไปในชุมชน

* มีรูปแบบการสำรวจ
* มีแบบสำรวจความพร้อมในการออกเสียประชามติ
* สำรวจ ณ หมู่บ้าน ชุมชน/มีข้อมูลทั่วไป
* เป็นเสียงของนักเรียนได้เรียนรู้ประชามติ/มีแบบสำรวจ

๔

สุดท้าย ฝากผู้บริหารสถานศึกษาได้ไปดูแบบ เพราะทุกเรื่องต้องกลับมา

เป็นภาพการดำเนินงานในภาพรวมของเขตพื้นที่

1. สัปดาห์ที่ ๖ ช่วงวันที่ ๗ – ๑๓ สิงหาคม ๒๕๕๙ ขณะที่เขาออกเสียง

ประชามติ นักเรียนมีส่วนร่วมอย่างไร ไปกับผู้ปกครอง เด็กเข้าคูหาไม่ได้ แต่เด็กได้เรียนรู้ตามเจตนารมณ์ และด้วยหน้าที่ของการมีส่วนร่วม จะทำอย่างไรให้รอบคอบ เช่น เดินไปตามคู่มือฯ

ผอ.สพป.สิงห์บุรี ขอฝากรอง ผอ.สพป.สิงห์บุรี ประจำพื้นที่ทุกอำเภอ

ได้พูดคุย เน้นย้ำเรื่องนี้ เพราะเป็นเรื่องสำคัญ มีคู่มือการปฏิบัติที่ชัดเจน เพื่อให้เกิดประโยชน์ตามเจตนารมณ์ ไม่ให้เกิดปัญหา จัดระบบให้ดี และบรรลุเป้าหมาย ให้มีการแบ่งหน้าที่ที่เหมาะสม

**๑.๒ ผลสัมฤทธิ์ทางการเรียน O-NET / NT**

ผอ.สพป.สิงห์บุรี ได้แจ้งว่า หลังจากได้ทราบผล O-NET ปีการศึกษา ๒๕๕๘ มีหลายส่วนที่ต้องปรับปรุง และต้องเดินหน้า เพราะ O-NET เป็นเรื่องสำคัญ เป็นเรื่องนโยบายสำคัญ เป็นตัวชี้วัดที่สำคัญในหลายเรื่อง ในโอกาสนี้ จึงได้มอบหมายให้ ศน.ภัทรรัตน์ แสงเดือน ศึกษานิเทศก์ สพป.สิงห์บุรี ได้นำเสนอผลสัมฤทธิ์ทางการเรียน O-NET /NT ปีการศึกษา ๒๕๕๘ และการดำเนินการในปีการศึกษา ๒๕๕๙ ให้ทราบ สรุปประเด็นสำคัญ ดังนี้

๑) ผลการทดสอบ O-NET / NT ปีการศึกษา ๒๕๕๘ พบว่า คะแนนสูงสุด คือ วิชาภาษาไทย และคะแนนค่อนข้างน้อย คือ วิชาภาษาอังกฤษ

- ภาพรวมทุกวิชา มีค่าเฉลี่ยของประเทศสูงทุกวิชา

- ชั้นมัธยมศึกษาปีที่ ๓ มีคะแนนเฉลี่ยค่อนข้างน้อยทุกวิชา

๒) สรุปผลการดำเนินงาน (ปัญหา)

(๑) ระดับเขตพื้นที่

- ยังมีการลงพื้นที่ไปช่วยเหลือโรงเรียน ยังไม่เพียงพอ ไม่ครบถ้วน เนื่องจากมีภารกิจอื่น

- บุคลากรครูผู้สอน ไม่ตรงตามวิชาเอก

- ขาดสื่อ อุปกรณ์

- ครูขาดการวิเคราะห์ตัวชี้วัด

(๒) นักเรียน

- ขาดความกระตือรือร้นในการสอบ

- นักเรียนไม่เปิดอ่านข้อสอบ กาข้อสอบทันที

- ทำคะแนนได้น้อย

จากปัญหาดังกล่าว สพป.สิงห์บุรี ได้นำมาวิเคราะห์ เพื่อดำเนินการตามแนวทาง

๘ กลยุทธ์พิชิต O-NET

1. Kick off อย่างเป็นระบบ

- วางแผนการดำเนินการ ในเดือนสิงหาคม ๒๕๕๙

- เพื่อสร้างความตระหนัก กระตือรือร้น

1. รบอย่างมีเป้าหมาย

- วางแผนในการยกระดับผลสัมฤทธิ์ทางการเรียน

- มีการวางเป้าหมายที่ชัดเจน

1. ขยายและระดมสรรพกำลัง

- จัดหางบประมาณสนับสนุนโรงเรียนได้จัดกิจกรรมการเรียนรู้

๕

1. วางเส้นทางการทดสอบ

- ยึดแนวทางปีการศึกษา ๒๕๕๘ เป็นหลัก

- กำหนดการสอบ Pre-Test Pre O-NET

- กำหนดการสอบ O-NET ปีการศึกษา ๒๕๕๙ ชั้น ป.๖ สอบวันที่ ๔ กุมภาพันธ์ ๒๕๕๙ และชั้น ม.๓ สอบวันที่ ๔-๕ กุมภาพันธ์ ๒๕๕๙

1. นิเทศแบบถึงลูกถึงคน

- เป็นหน้าที่และบทบาทของศึกษานิเทศก์ ประจำกลุ่มโรงเรียนและอำเภอ

- ทำหน้าที่ลงไปขับเคลื่อนนโยบายของผอ.เขตฯ

- นำเครื่องมือต่าง ๆ ไปให้โรงเรียน

1. ค้นหาจุดอ่อนด้วยการกำกับติดตาม

- นำผลการทดสอบแต่ละครั้ง มาวิเคราะห์หาจุดอ่อนหรือปรับปรุงเพื่อการพัฒนา

1. สร้างชื่อลือนาม

- มีการสร้างแรงจูงใจ สำหรับ ผู้บริหารโรงเรียน ครู นักเรียน

- มีประกาศ สพป.สิงห์บุรี

1. ไขข้อข้องใจอย่างเป็นระบบ

- เป็นการดำเนินงานของกลุ่มศึกษานิเทศก์ที่ร่วมกันวิเคราะห์

- ได้ดำเนินการ ข้อ ๑ – ๗ ก่อนการสอบจริง

- มีข้อบกพร่องตรงจุดไหน และควรลงไปช่วยเหลือโรงเรียนในเรื่องใด

สำหรับการสอบ O-NET ประจำปีการศึกษา ๒๕๕๙ สพป.สิงห์บุรี ได้รับทราบนโยบายในเบื้องต้นแล้ว มีปรับเปลี่ยนเล็กน้อย สรุปดังนี้

1. ส่วนท้องถิ่น จะมาร่วมสอบกับ สพป.ด้วย
2. การสอบวิชาภาษาไทย ชั้น ป.๖ เป็นปีแรกที่มีการสอบอัตนัย

โดยเป็นข้อสอบแบบ ปรนัย ๘๐% และอัตนัย ๒๐% แบ่งเป็น ๒ ส่วน คือ

1. เขียนบรรยายจากภาพ
2. เขียนย่อความ
3. การแต่งตั้งหัวหน้าสนามสอบเหมือนเดิมกับปีการศึกษา ๒๕๕๘

ประเด็นเสนอ เพื่อทราบและดำเนินการ

มติที่ประชุม รับทราบ

ระเบียบวาระที่ ๒ เรื่องรับรองรายงานการประชุมผู้บริหารสถานศึกษา สังกัด สพป.สิงห์บุรี

ครั้งที่ ๖/๒๕๕๙ เมื่อวันที่ ๒๗ มิถุนายน ๒๕๕๙

สพป.สิงห์บุรี ได้ประชุมผู้บริหารสถานศึกษา สังกัด สพป.สิงห์บุรี เพื่อขับเคลื่อนนโยบาย

การจัดการศึกษา ครั้งที่ ๖/๒๕๕๙ เมื่อวันที่ ๒๗ มิถุนายน ๒๕๕๙ เวลา ๐๘.๓๐ น. ณ ศูนย์ศึกษาวสุภัทร อาคารเฉลิมพระเกียรติฯ โรงเรียนวัดพรหมสาคร นั้น สพป.สิงห์บุรี ได้จัดทำรายงานการประชุมดังกล่าว เพื่อแจ้งผู้เกี่ยวข้องนำไปปฏิบัติและพิจารณารับรองรายงานการประชุม ทางเว็บไซต์ของ สพป.สิงห์บุรี www.singarea.moe.go.th มุมด้านซ้ายของเว็บไซต์ ชื่อ “รายงานประชุมคณะผู้บริหาร” ทั้งนี้ หากมีประเด็นจะเพิ่มเติม แก้ไข ปรับปรุงประการใด โปรดแจ้งกลุ่มอำนวยการ ภายในวันที่ ๒๕ กรกฎาคม ๒๕๕๙ หากพ้นกำหนดนี้ ถือว่าที่ประชุมรับรองรายงานการประชุมดังกล่าว

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๖

ระเบียบวาระที่ ๓ เรื่องที่เสนอให้ที่ประชุมทราบ

**๑. กลุ่มอำนวยการ**

**๑.๑ เรื่อง การจัดกิจกรรมเสริมสร้างขวัญและกำลังใจในการปฏิบัติงาน**

ด้วย สพป.สิงห์บุรี ได้กำหนดจัดกิจกรรมเสริมสร้างขวัญและกำลังในการปฏิบัติงาน

โดยมอบช่อดอกไม้และของที่ระลึกให้แก่บุคลากรที่มีวันคล้ายวันเกิดเป็นประจำทุกเดือน และสำหรับบุคลากรที่มีวันคล้ายวันเกิด ประจำเดือน กรกฎาคม ๒๕๕๙ จำนวน ๑๓ คน ดังนี้

1. **บุคลากรบนสำนักงาน**

(๑) นางสาววารุณีย์ บุญคง รอง ผอ.สพป.สิงห์บุรี

1. นายกฤษฏิ์ ทองคำปั้น นักทรัพยากรบุคคลชำนาญการพิเศษ
2. นายบุญชาย อึ๊งบำรุงพันธุ์ ศึกษานิเทศก์ชำนาญการพิเศษ
3. นางจุฑาทิพย์ ด่านสกุลเจริญ นักวิชาการเงินและบัญชีชำนาญการพิเศษ
4. นางสาวฐิติยา ฉิมบรรเทิง นักจัดการงานทั่วไปชำนาญการพิเศษ
5. นายอาศิระ พรพัฒนชัย นักจัดการงานทั่วไปชำนาญการ
6. นายเสวก โทเอี่ยม ช่างไม้ ชั้น ๔
7. นายกิตติชัย มุดเทศ พนักงานคอมพิวเตอร์
8. นายธานี จวนสาง พนักงานรักษาความปลอดภัย
9. **ผู้บริหารสถานศึกษา**
10. นายมงคล เครือทิวา ผู้อำนวยการโรงเรียนวัดอัมพวัน อ.พรหมบุรี
11. นางสาวยุพา บุญอนันต์ ผู้อำนวยการโรงเรียนวัดประดับ อ.ค่ายบางระจัน
12. นายมุนี พวงดอกไม้ ผู้อำนวยการโรงเรียนวัดสิงห์ อ.ค่ายบางระจัน
13. นายถัน ทองดี ผู้อำนวยการโรงเรียนวัดประสิทธิ์คุณากร อ.บางระจัน
14. นายคืนดิน เจริญสอน ผู้อำนวยการโรงเรียนเจริญสอนศึกษา อ.บางระจัน

ประเด็นเสนอ เพื่อทราบ / นำแจ้งที่ประชุมผู้บริหารสถานศึกษา

มติที่ประชุม รับทราบและดำเนินการ

**๑.๒ เรื่อง การประชุมผู้บริหารสถานศึกษา สังกัด สพป.สิงห์บุรี ประเดือน กรกฎาคม ๒๕๕๙**

ด้วย สำนักงานเขตพื้นที่การศึกษาประถมศึกษาสิงห์บุรี ได้กำหนดการประชุมผู้บริหารสถานศึกษา

ในสังกัด ครั้งที่ ๗/๒๕๕๙ รูปแบบการประชุมแยกตามอำเภอ ในวันจันทร์ที่ ๒๕ กรกฎาคม ๒๕๕๙ เวลา ๐๙.๐๐ น. ณ สถานที่ อำเภอ ๖ อำเภอ พร้อมกันทั้งจังหวัด ดังนี้

๒.๑ อำเภอเมืองสิงห์บุรี ณ โรงเรียนอินทโมลีประทาน โดยรอง ผอ.สพป.สิงห์บุรีและคณะ

(๑) นางสาววารุณีย์ บุญคง / นายเรวัฒ ชมภูเจริญ

(๒) ผู้อำนวยการกลุ่มบริหารงานการเงินและสินทรัพย์/หน่วยตรวจสอบภายใน

๓) ศึกษานิเทศก์อำเภอเมืองสิงห์บุรี

๒.๒ อำเภออินทร์บุรี ณ โรงเรียนวัดกลาง โดยรอง ผอ.สพป.สิงห์บุรีและคณะ

(๑) นายนิวัต เชื้อนาค / นายณัฏฐธีร์ บุญเขียวระยับ / นายทิชากร กันหะ

(๒) ผู้อำนวยการกลุ่มนิเทศฯ / ผู้อำนวยการศูนย์เทคโนโลยีสารสนเทศ

(๓) ศึกษานิเทศก์อำเภออินทร์บุรี

๗

๒.๓ อำเภอบางระจัน ณ โรงเรียนวัดตลาดโพธิ์ โดยรอง ผอ.สพป.สิงห์บุรีและคณะ

(๑) นายสุวรรณชัย ทองคำ

(๒) ผู้อำนวยการกลุ่มบริหารงานบุคคล

(๓) ศึกษานิเทศก์อำเภอบางระจัน

๒.๔ อำเภอค่ายบางระจัน ณ โรงเรียนวัดบ้านกลับ โดยรอง ผอ.สพป.สิงห์บุรีและคณะ

(๑) นายสุเชษฐ ประชากุล

(๒) ผู้อำนวยการกลุ่มอำนวยการ

(๓) ศึกษานิเทศก์อำเภอค่ายบางระจัน

๒.๕ อำเภอพรหมบุรี ณ โรงเรียนวัดประสาท โดยรอง ผอ.สพป.สิงห์บุรีและคณะ

(๑) นายนิกูล จิตรบรรพต / นายณรงค์ ชุณหะนันท์

(๒) ผู้อำนวยการกลุ่มส่งเสริมการจัดการศึกษาและกลุ่มส่งเสริมสถานศึกษาเอกชน

(๓) ศึกษานิเทศก์อำเภอพรหมบุรี

๒.๖ อำเภอท่าช้าง ณ โรงเรียนวัดวิหารขาว โดยรอง ผอ.สพป.สิงห์บุรีและคณะ

(๑) นายสัจจา สีปาน

(๒) ผู้อำนวยการกลุ่มนโยบายและแผน

(๓) ศึกษานิเทศก์อำเภอท่าช้าง

สรุปองค์ประกอบการประชุมผู้บริหารสถานศึกษา ประกอบด้วย ๓ ส่วน

1. ส่วนที่ ๑ การนำเสนอผลการดำเนินงานของสถานศึกษา เจ้าของสถานที่ประชุม

นำเสนอผลการดำเนินงาน (ใช้เวลา ๒๐ นาที)

1. ส่วนที่ ๒ การนำเสนอจุดเน้นสำคัญโดย ดร.สุเมธี จันทร์หอม ผอ.สพป.สิงห์บุรี
2. ส่วนที่ ๓ การนำเสนอวาระการประชุม โดย รอง ผอ.สพป.สิงห์บุรี ประจำอำเภอ และ

คณะ ประกอบด้วย ผู้อำนวยการกลุ่ม และศึกษานิเทศก์ประจำอำเภอ

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๑.๓ เรื่อง รางวัลสมเด็จเจ้าฟ้ามหาจักรี ครั้งที่ ๒ ปี ๒๕๖๐ สำหรับประเทศไทย**

ด้วย รางวัลสมเด็จเจ้าฟ้ามหาจักรี หรือ Princess Maha Chakri Award (PMCA) เป็นรางวัล

พระราชทานระดับนานาชาติ มีวัตถุประสงค์เพื่อเชิดชูเกียรติครูดีเด่นในระดับการศึกษาขั้นพื้นฐานของประเทศอาเซียนและติมอร์ – เลสเต จำนวนรวม ๑๑ ประเทศ พร้อมไปกับการเทิดพระเกียรติสมเด็จพระเทพรัตนราชสุดาฯสยามบรมราชกุมารี ผู้ทรงพระปรีชาและทรงมีคุณูปการอย่างยิ่งต่อการศึกษา โดยมีพิธีพระราชทานรางวัลสมเด็จเจ้าฟ้ามหาจักรี ครั้งที่ ๑ เมื่อวันที่ ๒ ตุลาคม ๒๕๕๘ ไปแล้วนั้น

เพื่อให้การคัดเลือกครูรางวัลสมเด็จเจ้าฟ้ามหาจักรี ครั้งที่ ๒ ปี ๒๕๖๐ สำหรับประเทศไทย ประสบความสำเร็จตามวัตถุประสงค์ มูลนิธิรางวัลสมเด็จเจ้าฟ้ามหาจักรี จึงขอความร่วมมือจากสักงานเขตพื้นที่การศึกษาประถมศึกษาสิงห์บุรี ในการจัดให้มีการดำเนินการคัดเลือกครูผู้สมควรได้รับพระราชทานรางวัลสมเด็จเจ้าฟ้ามหาจักรีในขั้นตอนระดับจังหวัด เพื่อจัดส่งบัญชีรายชื่อครูที่ผ่านเกณฑ์ไปยังคณะกรรมการคัดเลือกส่วนกลางในขั้นต่อไป ซึ่งการคัดเลือกระดับจังหวัดจะมีระยะเวลาการดำเนินงานระหว่างกรกฎาคม – ธันวาคม ๒๕๕๙

๘

รางวัล ประกอบด้วย

* เหรียญทองรางวัลสมเด็จเจ้าฟ้ามหาจักรี
* โล่เกียรติคุณ
* เข็มเชิดชูเกียรติทองคำพระราชทาน
* เงินรางวัล ๑๐,๐๐๐ เหรียญสหรัฐ

สำหรับรายละเอียดอื่นๆ สำนักงานเขตพื้นที่การศึกษาประถมศึกษาสิงห์บุรี จะแจ้ง

ประชาสัมพันธ์ให้ทราบในคราวต่อไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๑.๔ เรื่อง สรุปรายงานการจัดพิธีรับมอบธงวีรชนค่ายบางระจัน**

ด้วย จังหวัดสิงห์บุรี ได้กำหนดจัดงาน”รำลึกวีรชนค่ายบางระจัน” ปี ๒๕๕๙ ในวันพฤหัสบดี

ที่ ๒๑ กรกฎาคม ๒๕๕๙ ณ วัดโพธิ์เก้าต้น และอุทยานค่ายบางระจัน ต.บางระจัน อ.ค่ายบางระจัน จ.สิงห์บุรี เพื่อรำลึกถึงวีรกรรมของชาวบ้านบางระจันที่ได้ต่อสู้กับกองทัพพม่าจนสิ้นกำลังและพ่ายแก่พม่า เมื่อวันแรม ๒ ค่ำ เดือน ๘ ปีจอ พ.ศ.๒๓๐๙

ในการนี้ จังหวัดสิงห์บุรี ได้มอบหมายภารกิจให้สำนักงานศึกษาธิการจังหวัดสิงห์บุรี โดยได้

ดำเนินการ ดังนี้

1. จัดทำธงวีรชน จำนวน ๑๖๓ ธง เพื่อมอบให้สถานศึกษาในจังหวัดสิงห์บุรี เพื่อนำไปใช้

ประกอบพิธีหน้าเสาธง ในวันพฤหัสบดีที่ ๒๑ กรกฎาคม ๒๕๕๙ พร้อมนำธงวีรชนให้พระเกจิอาจารย์ทำพิธีปลุกเสก โดยจังหวัดสิงห์บุรี สนับสนุนงบประมาณ เป็นเงิน ๑๒๒,๒๕๐ บาท และได้รับความกรุณาจากท่านรองฯ พงศ์รัตน์ ภิรมรัตน์ รองผู้ว่าราชการจังหวัดสิงห์บุรี สนับสนุนปัจจัยเช่าบูชาพระยอดธง เนื่องจากไม่สามารถเบิกจ่ายจากเงินงบประมาณได้ เป็นเงินจำนวน ๑๖,๓๐๐ บาท

1. จัดพิธีรับมอบธงวีรชนฯ ให้สถานศึกษาทุกสังกัดในจังหวัดสิงห์บุรี เมื่อวันพฤหัสบดีที่ ๑๔

กรกฎาคม ๒๕๕๙ เวลา ๐๙.๐๐ น. ณ ห้องประชุมขุนสรรค์ พันเรือง ศาลากลางจังหวัดสิงห์บุรี ชั้น ๕ โดยท่านผู้ว่าราชการจังหวัดสิงห์บุรี เป็นประธานในพิธีมอบธงวีรชนให้ผู้แทนสถานศึกษาทุกสังกัดในจังหวัดสิงห์บุรี ประกอบด้วย สังกัด สพป.สิงห์บุรี จำนวน ๑๒๘ แห่ง , สพม.เขต ๕ จำนวน ๑๒ แห่ง , สังกัดอาชีวศึกษาสิงห์บุรี จำนวน ๗ แห่ง, สังกัด กศน. จำนวน ๗ แห่ง , สังกัดการศึกษาพิเศษฯ จำนวน ๑ แห่ง สังกัดเทศบาล จำนวน ๗ แห่ง และสังกัดอุดมศึกษา จำนวน ๑ แห่ง

๔) จัดทำแนวทางและกำหนดการจัดพิธีรำลึกวีรชนให้สถานศึกษาเพื่อเป็นข้อมูลในการประกอบพิธี

ในวันพฤหัสบดีที่ ๒๑ กรกฎาคม ๒๕๕๙

สรุปการดำเนินงานจัดพิธีรับมอบธงวีรชนฯ ดังกล่าว ดำเนินการไปด้วยความเรียบร้อย กลุ่มอำนวยการ จึงขอขอบคุณคณะกรรมการฯและผู้เกี่ยวข้องทุกฝ่าย มา ณ โอกาสนี้ ทั้งนี้ จะได้ดำเนินการรายงานผลให้จังหวัดสิงห์บุรี รับทราบต่อไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๙

**๑.๕ เรื่อง การจัดทำวารสาร สพป.สิงห์บุรี ฉบับประจำเดือนมิถุนายน – กรกฎาคม ๒๕๕๙**

ด้วย สพป.สิงห์บุรี ได้จัดทำวารสาร สพป.สิงห์บุรี ฉบับประจำเดือนมิถุนายน – กรกฎาคม ๒๕๕๙ โดยมีวัตถุประสงค์เพื่อเผยแพร่ประชาสัมพันธ์ข้อมูล ข่าวสารและกิจกรรมเกี่ยวกับการจัดการศึกษา สู่สาธารณชน ดังรายละเอียดที่แนบ ดังนี้

1. มอบในการประชุมคณะกรรมการศึกษาธิการจังหวัดสิงห์บุรี
2. มอบในการประชุมคณะกรมการจังหวัดสิงห์บุรี (หัวหน้าส่วนราชการจังหวัดสิงห์บุรี)
3. มอบในการประชุมผู้บริหารสถานศึกษา
4. ส่งไปยัง สพฐ.และ สพท.ในกลุ่มภาคกลางและภาคตะวันตก
5. ร้านตัดผมในจังหวัดสิงห์บุรี

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๐

**๒. กลุ่มบริหารงานบุคคล**

**๒.๑ เรื่อง สำรวจข้อมูลบุคลากรภาครัฐและบุคคลในครอบครัว**

ด้วย สพฐ. ให้ดำเนินการตรวจสอบข้อมูลบุคลากรภาครัฐและบุคคลในครอบครัวของ

ผู้มีสิทธิ์ในสังกัด เพื่อใช้เป็นฐานข้อมูลในการจัดทำฐานข้อมูลเบิกจ่ายเงินเดือน และฐานการรับบำเหน็จตกทอด โดยให้ข้าราชการและลูกจ้างประจำ กรอกแบบสำรวจข้อมูลบุคลากรภาครัฐและบุคคลในครอบครัวให้ครบถ้วน และส่งให้กลุ่มบริหารงานบุคคล ภายในวันที่ ๑ กรกฎาคม ๒๕๕๙ นั้น

โรงเรียนได้เห็นความสำคัญของข้อมูลดังกล่าว จึงได้จัดส่งข้อมูลครบถ้วนแล้ว

ทุกโรงเรียน ซึ่งอาจจะมีข้อมูลบางรายการที่ยังกรอกไม่สมบูรณ์ ในการนี้ ทางเจ้าหน้าที่กลุ่มบริหารงานบุคคล อาจจะโทรศัพท์สอบถามข้อมูลหรือขอข้อมูลเพิ่มเติมจากเจ้าของข้อมูล ดังนั้น สพป.สิงห์บุรี จึงขอแจ้งให้ทราบและขอขอบคุณผู้บริหารโรงเรียนทุกโรงเรียนที่ให้ความร่วมมือเป็นอย่างดี

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๒.๒ เรื่อง ข้อมูลอัตรากำลังครูและความต้องการอัตรากำลังครู ปีการศึกษา ๒๕๕๙**

**(๑๐ มิ.ย.๒๕๕๙) สังกัดสำนักงานเขตพื้นที่การศึกษาประถมศึกษาสิงห์บุรี**

ด้วย สพป.สิงห์บุรี ได้จัดทำข้อมูลอัตรากำลังครูและความต้องการอัตรากำลังครู โดยใช้ข้อมูลจำนวนนักเรียน ณ วันที่ ๑๐ มิถุนายน ๒๕๕๙ ที่รายงานผ่านระบบข้อมูลนักเรียนรายบุคคล Data Management Center : DMC (ของสำนักนโยบายและแผนการศึกษาขั้นพื้นฐาน) และใช้เป็นข้อมูล

ในการคำนวณอัตราข้าราชการครูตามเกณฑ์ ที่ ก.ค.ศ.กำหนด เพื่อใช้ในการวางแผนกำลังคนของสถานศึกษาในสังกัด สพป.สิงห์บุรี ทั้งนี้ ได้แจ้งให้สถานศึกษาในสังกัดได้ตรวจสอบความถูกต้องของข้อมูลดังกล่าวเรียบร้อยแล้ว **(เอกสารแนบ ๑ หน้า ๑ – ๕)**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๒.๓ เรื่อง ข้อมูลการพัฒนาความก้าวหน้าตามสายอาชีพของข้าราชการครูและบุคลากร**

**ทางการศึกษา**

ตามที่ข้าราชการครูและบุคลากรทางการศึกษาในสังกัด สพป.สิงห์บุรี ได้พัฒนางาน และได้รับ

การแต่งตั้งให้ดำรงตำแหน่งและวิทยฐานะสูงขึ้น มีความก้าวหน้าตามสายอาชีพ ตามหลักเกณฑ์วิธีการ

ที่ ก.ค.ศ.กำหนด นั้น สพป.สิงห์บุรี ได้จัดทำข้อมูลข้าราชการครูและบุคลากรทางการศึกษาดังกล่าว เพื่อใช้เป็นข้อมูลในการวางแผนบริหารงานบุคคลของข้าราชการครูและบุคลากรทางการศึกษา และวางแผนพัฒนาคุณภาพ

การจัดการศึกษาของเขตพื้นที่การศึกษา รายละเอียดตามตารางข้างท้ายนี้ **(เอกสารแนบ ๒ หน้า ๖ – ๗)**

**สรุปในเดือนมิถุนายน ๒๕๕๙** **จากตารางแสดงจำนวนข้าราชการครูและบุคลากร**

**ทางการศึกษา** **(ในสถานศึกษา )**

สายงานบริหารสถานศึกษา มีผู้อำนวยโรงเรียนชำนาญการลดลง จำนวน ๑ ราย และมี

ผู้อำนวยการโรงเรียนชำนาญการพิเศษ เพิ่ม จำนวน ๑ ราย เนื่องจากได้เลื่อนเป็นผู้อำนวยโรงเรียนชำนาญการพิเศษ

สายงานการสอน มีครู คศ.๑ (ไม่มีวิทยฐานะ) เพิ่มจำนวน ๑ ราย เนื่องจากรับย้ายจากต่างเขตฯ

มีครู วิทยฐานะครูชำนาญการ เพิ่ม จำนวน ๓ ราย เนื่องจากรับย้ายจากต่างเขตฯ, มีครู วิทยฐานะครูชำนาญการพิเศษ เพิ่ม จำนวน ๔ ราย เนื่องจากรับย้ายจากต่างเขตฯ

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๑

**๒.๔ เรื่อง โครงการสร้างเครือข่ายการนิเทศเพื่อพัฒนาครูรูปแบบถึงครู ร่วมคิด พาทำ**

ด้วย สำนักงานเขตพื้นที่การศึกษาประถมศึกษาสิงห์บุรี ได้ดำเนินการโครงการสร้างเครือข่าย

การนิเทศเพื่อพัฒนาครูรูปแบบถึงครู ร่วมคิด พาทำ โดยมีวัตถุประสงค์เพื่อพัฒนาครูผู้สอนให้สามารถจัดการเรียนการสอนได้อย่างมีประสิทธิภาพ และเพื่อยกระดับผลสัมฤทธิ์ทางการเรียนของนักเรียนให้สูงขึ้น

สำนักงานเขตพื้นที่การศึกษาประถมศึกษาสิงห์บุรี ได้แต่งตั้งคณะกรรมการพัฒนาครูผู้สอนให้สามารถจัดการเรียนการสอนได้อย่างมีประสิทธิภาพ จึงได้แต่งตั้งคณะกรรมการสร้างเครือข่ายการนิเทศเพื่อพัฒนาครูรูปแบบถึงครู ร่วมคิด พาทำ ตามประกาศ สำนักงานเขตพื้นที่การศึกษาประถมศึกษาสิงห์บุรี ลงวันที่ ๒๑ กรกฎาคม พ.ศ.๒๕๕๙ และได้กำหนดการประชุมคณะกรรมการฯดังกล่าว ในวันที่ ๒๗ กรกฎาคม ๒๕๕๙ เวลา ๐๙.๐๐ – ๑๖.๓๐ น. ณ ห้องประชุม สพป.สิงห์บุรี ชั้น ๓ **(เอกสารแนบ ๓ หน้า ๘ – ๑๓)**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๒.๕ เรื่อง การกำหนดเขตพื้นที่ (Zoning) “บริเวณใกล้เคียงสถานศึกษา”**

**ระดับประถมศึกษา**

สรุปสาระสำคัญของการดำเนินการ สืบเนื่องจาก

1. มติคณะรัฐมนตรี เมื่อวันที่ ๑๔ กรกฎาคม ๒๕๕๘ เรื่อง มาตรการในการป้องกันและแก้ไข

ปัญหาการแข่งรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะคล้ายกับสถานบริการ

1. คำสั่งหัวหน้าคณะรักษาความสงบแห่งชาติ ที่ ๒๒/๒๕๕๘ ลงวันที่ ๒๒ กรกฎาคม ๒๕๕๘

เรื่อง มาตรการในการป้องกันและแก้ไขปัญหาการแข่งรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ

1. คำสั่งนายกรัฐมนตรี ที่ ๒๓๗/๒๕๕๘ ลงวันที่ ๘ กันยายน ๒๕๕๘ เรื่อง จัดตั้งศูนย์

อำนวยการประสานกำกับติดตามผลการดำเนินงานตามคำสั่งหัวหน้าคณะรักษาความสงบแห่งชาติ ที่ ๒๒/๒๕๕๘

1. หนังสือกรมพินิจและคุ้มครองเด็กและเยาวชน ด่วนที่สุด ที่ ยธ ๐๖๐๙๗/๓๘๕๘ ลงวันที่ ๒๐

ตุลาคม ๒๕๕๘ เรื่อง ซักซ้อมความเข้าใจเกี่ยวกับแนวทางปฏิบัติตามคำสั่งหัวหน้าคณะรักษาความสงบแห่งชาติ ที่ ๒๒/๒๕๕๘

1. หนังสือกรมพินิจและคุ้มครองเด็กและเยาวชน ด่วนที่สุด ที่ ยธ ๐๖๐๙๗/๔๐๐๘

ลงวันที่ ๒ พฤศจิกายน ๒๕๕๘ เรื่อง ขอให้ส่งข้อมูลเกี่ยวกับการกำหนดเขตพื้นที่

1. คำสั่งจังหวัดสิงห์บุรี ที่ ๑๑๑๗/๒๕๕๙ ลงวันที่ ๖ มิถุนายน ๒๕๕๙ เรื่อง แต่งตั้งคณะทำงาน

พิจารณากำหนดเขตพื้นที่ “บริเวณใกล้เคียงสถานศึกษา” ระดับประถมศึกษา

1. มติคณะรัฐมนตรี เมื่อวันที่ ๒๓ กุมภาพันธ์ ๒๕๕๙ เรื่อง อนุมัติให้ขยายระยะเวลาการจัดทำ

รูปแผนที่ในระดับประถมศึกษา ออกไปอีก ๑๘๐ วัน

สำหรับการดำเนินการ ในเรื่อง “การกำหนดเขตพื้นที่ “บริเวณใกล้เคียงสถานศึกษา” ระดับ

ประถมศึกษา จังหวัดสิงห์บุรี โดยสำนักงานสรรพสามิตพื้นที่สิงห์บุรี ในนามฝ่ายเลขานุการ ได้จัดทำแผนที่บริเวณใกล้เคียงสถานศึกษา จำนวน ๑๒๐ สถานศึกษา ที่ผ่านการพิจารณาของผู้บริหารที่ควบคุมดูแลสถานศึกษา เพื่อนำเสนอคณะทำงานฯ พิจารณา ดังนี้

1. สถานศึกษาที่อยู่ในเขตอำเภอเมืองสิงห์บุรี จำนวน ๒๔ สถานศึกษา
2. สถานศึกษาที่อยู่ในเขตอำเภอค่ายบางระจัน จำนวน ๑๗ สถานศึกษา
3. สถานศึกษาที่อยู่ในเขตอำเภอท่าช้าง จำนวน ๘ สถานศึกษา
4. สถานศึกษาที่อยู่ในเขตอำเภอบางระจัน จำนวน ๒๑ สถานศึกษา

๑๒

1. สถานศึกษาที่อยู่ในเขตอำเภอพรหมบุรี จำนวน ๑๖ สถานศึกษา
2. สถานศึกษาที่อยู่ในเขตอำเภออินทร์บุรี จำนวน ๓๔ สถานศึกษา

ดังเอกสารประกอบการประชุม (แยกเป็นรายสถานศึกษา)

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๒.๖ เรื่อง กฎหมายที่เกี่ยวข้องกับธุรกรรมทางการเงิน**

ด้วย ปัจจุบันพระราชบัญญัติ แก้ไขเพิ่มเติมประมวลกฎหมายแพ่งและพาณิชย์ (ฉบับที่ ๒๐) พ.ศ. ๒๕๕๗ ประกาศในราชกิจจานุเบกษา เมื่อวันที่ ๑๓ พฤศจิกายน ๒๕๕๗ ซึ่งพระราชบัญญัตินี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป ซึ่งหมายความว่าพระราชบัญญัตินี้ จะมีผลใช้บังคับตั้งแต่วันที่ ๑๒ กุมภาพันธ์ ๒๕๕๘ เป็นต้นไป

ซึ่งเจตนารมณ์ของการประกาศใช้พระราชบัญญัติดังกล่าวนี้ เนื่องจากบทบัญญัติของ

ประมวลกฎหมายแพ่งและพาณิชย์ที่ใช้บังคับอยู่ในปัจจุบันเกี่ยวกับการค้ำประกันยังไม่เพียงพอที่จะคุ้มครองสิทธิและให้ความเป็นธรรมแก่ผู้ค้ำประกัน และผู้จำนองซึ่งมิใช่ลูกหนี้ชั้นต้น แต่เป็นเพียงบุคคลภายนอกที่ยอมผูกพันตน

ต่อเจ้าหนี้ในการที่จะชำระหนี้แทนลูกหนี้เท่านั้น

โดยข้อเท็จจริงในทางปฏิบัติปรากฏว่าเจ้าหนี้ส่วนใหญ่ซึ่งเป็นสถาบันการเงินหรือ

ผู้ประกอบอาชีพให้กู้ยืม มักจะอาศัยอำนาจต่อรองที่สูงกว่าหรือความได้เปรียบในทางการเงินกำหนดข้อตกลงอันเป็นการยกเว้นสิทธิ ของผู้ค้ำประกันหรือผู้จำนองตามที่กฎหมายบัญญัติไว้ หรือให้ค้ำประกันหรือผู้จำนองต้องรับผิดเสมือนเป็นลูกหนี้ชั้นต้น

กรณีนี้ จึงส่งผลให้ผู้ค้ำประกันหรือผู้จำนองซึ่งเป็นประชาชนทั่วไปไม่ได้รับความคุ้มครอง

ตามเจตนารมณ์ของกฎหมาย รวมทั้งต้องกลายเป็นผู้ถูกฟ้องล้มละลายอีกเป็นจำนวนมาก ดังนั้น เพื่อสร้างความเป็นธรรมให้แก่ผู้ค้ำประกันและผู้จำนอง จึงได้พระราชบัญญัตินี้ขึ้น

สาระสำคัญของพระราชบัญญัตินี้ มีการแก้ไขในทำนองเพิ่มความคุ้มครองให้กับผู้ค้ำ

ประกันและผู้จำนองมากขึ้น โดยหลักการคือ ไม่ต้องการให้ผู้ค้ำประกันหรือผู้จำนองโดยเฉพาะผู้จำนองที่เป็นบุคคลภายนอกที่นำทรัพย์สินของตนเองมาจำนองเพื่อหนี้ของผู้อื่นซึ่งถือว่าเป็นลูกหนี้ลำดับรอง จะต้องรับผิดเกินสมควร ยกตัวอย่างสาระสำคัญที่มีการแก้ไข ดังต่อไปนี้

1. กำหนดรายละเอียดที่ต้องมีในสัญญาค้ำประกันและสัญญาจำนอง ซึ่งเดิมประมวล

กฎหมายแพ่งและพาณิชย์ ไม่ได้กำหนดไว้โดยชัดเจนว่าสัญญาค้ำประกันและสัญญาจำนองจะต้องมีรายละเอียดอะไรบ้างเพียงแต่เป็นที่เข้าใจกันว่าข้อกำหนดในสัญญาค้ำประกันและสัญญาจำนองอย่างน้อยจะต้องมีองค์ประกอบที่อ่านแล้วเข้าใจได้ว่าเป็นการค้ำประกันหรือการจำนองตามกฎหมาย ส่วนในทางปฏิบัติการทำสัญญา ค้ำประกันและสัญญาจำนอง (นอกเหนือไปจากสัญญาจำนองที่ไปจดทะเบียนที่กรมที่ดิน) ก็มักจะอยู่ในรูปแบบของสัญญาที่ธนาคารกำหนด ซึ่งบางครั้งอาจพบว่ามีการกำหนดขอบเขตความรับผิดของผู้ค้ำประกันหรือ ผู้จำนองไม่ชัดเจน แต่ตาม พ.ร.บ.แก้ไขฯนี้ กำหนดให้จะต้องระบุวัตถุประสงค์ในการก่อหนี้รายที่ค้ำประกันหรือจำนอง ลักษณะของมูลหนี้ จำนวนเงินสูงสุดที่ค้ำประกันหรือจำนอง และระยะเวลาในการก่อหนี้ที่จะค้ำประกันหรือจำนอง (เว้นแต่ในสัญญาบางประเภท เช่น สัญญาที่ก่อหนี้หมุนเวียนจำพวก Revolving Loan เป็นต้น จะไม่กำหนดระยะเวลาดังกล่าวก็ได้) ซึ่งจะทำให้สัญญาค้ำประกันหรือสัญญาจำนองมีความชัดเจนยิ่งขึ้น ผู้ค้ำประกันหรือผู้จำนองเองก็จะได้ทราบขอบเขตความรับผิดของตนเองเมื่อจะตัดสินใจเข้าค้ำประกันหรือจำนอง

๑๓

1. การกำหนดให้ข้อตกลงเกี่ยวกับการค้ำประกันหรือจำนองบางประการที่เป็นการเพิ่ม

ภาระให้กับผู้ค้ำประกันหรือผู้จำนองเป็นโมฆะ เช่นข้อกำหนดที่ให้ผู้ค้ำประกันต้องรับผิดอย่างเดียวกับลูกหนี้ร่วม, ข้อกำหนดที่ทำให้ผู้จำนองซึ่งเป็นบุคคลภายนอกต้องรับผิดเกินราคาทรัพย์สินที่จำนอง นอกจากนี้ ยังแก้ไขให้ข้อตกลงที่กำหนดไว้ล่วงหน้าให้ผู้ค้ำประกันหรือผู้จำนองซึ่งเป็นบุคคลภายนอกจะต้องรับผิดในหนี้ต่อไป ในกรณีที่เจ้าหนี้ผ่อนระยะเวลาการชำระหนี้ให้ลูกหนี้นั้นใช้บังคับไม่ได้ ซึ่งเดิมทีศาลฎีกาเคยมีแนววินิจฉัย ในทำนองที่ว่าข้อกำหนดเหล่านี้เป็นเรื่องของข้อตกลงระหว่างคู่สัญญาให้ใช้บังคับได้

1. การกำหนดวิธีการบอกกล่าวให้ผู้ค้ำประกันชำระหนี้ตามสัญญาค้ำประกัน หรือ

บังคับจำนองตามสัญญาจำนอง ซึ่งกรณีของการค้ำประกัน ปพพ. เดิมกำหนดให้เจ้าหนี้เรียกให้ผู้ค้ำประกันชำระหนี้ได้เมื่อลูกหนี้ผิดนัด โดยไม่ได้กำหนดรายละเอียดในการบอกกล่าวไว้ แต่ในพ.ร.บ.แก้ไขฯนี้ ได้กำหนดไว้ อย่างชัดเจนว่าการบอกกล่าวให้ผู้ค้ำประกันชำระหนี้จะต้องทำภายใน ๖๐ วัน นับแต่ลูกหนี้ผิดนัด ไม่เช่นนั้น ผู้ค้ำประกันไม่ต้องรับผิดในดอกเบี้ย ค่าสินไหมทดแทน หรือภาระใดๆ ที่เกิดขึ้นภายหลังจากพ้นกำหนดเวลาดังกล่าว ส่วนกรณีของการจำนอง ปพพ. เดิมไม่ได้กำหนดระยะเวลาที่ขัดเจนสำหรับการทำจดหมายบอกกล่าวให้ลูกหนี้ชำระหนี้ก่อนการบังคับจำนอง และไม่ได้กำหนดให้ต้องบอก แต่ตาม พ.ร.บ.แก้ไขฯ ได้กำหนด ให้ชัดเจนยิ่งขึ้นว่ากำหนดระยะเวลาให้ชำระหนี้ตามสมควรนั้นจะต้องไม่น้อยกว่า ๖๐ วัน นับตั้งแต่วันที่ลูกหนี้ได้รับการบอกกล่าว และหากผู้จำนองเป็นบุคคลภายนอกจะต้องทำคำบอกกล่าวไปถึงผู้รับจำนองที่เป็นบุคคลภายนอกนั้นภายใน ๑๕ วัน นับแต่ส่งจดหมายบอกกล่าวให้ลูกหนี้ ไม่เช่นนั้นผู้จำนองที่เป็นบุคคลภายนอกจะไม่ต้องรับผิดในดอกเบี้ยและค่าสินไหมทดแทนต่างๆ ที่เกิดขึ้นหลังจากพ้นกำหนดระยะเวลาดังกล่าว

อนึ่ง แม้ว่ามาตรา ๑๘ ของพ.ร.บ.แก้ไขฯ กำหนดไว้ว่าการแก้ไขครั้งนี้จะไม่มีผลกระทบ

ถึงสัญญาที่ได้ทำก่อนที่ พ.ร.บ.แก้ไขฯ จะมีผลใช้บังคับ แต่อาจมีข้อยกเว้นในกรณีที่มีข้อกำหนดใน พ.ร.บ.แก้ไขฯ นี้ กำหนดไว้ชัดเจนว่าให้ใช้บังคับกับสัญญาที่ได้ทำไปก่อนที่ พ.ร.บ.แก้ไขฯ จะมีผลใช้บังคับด้วย เช่น ข้อกำหนดเกี่ยวกับวิธีการบอกกล่าวให้ผู้ค้ำประกันชำระหนี้ หรือการบอกกล่าวให้ลูกหนี้ชำระหนี้ก่อนบังคับจำนองให้ใช้กับกรณีที่การผิดนัดเกิดขึ้นภายหลังจากวันที่ พ.ร.บ.แก้ไขฯ มีผลบังคับใช้ด้วย แม้ว่าสัญญาจะทำขึ้นก่อนวันที่ พ.ร.บ.แก้ไขฯ จะมีผลใช้บังคับก็ตาม เป็นต้น ซึ่งส่งผลให้การแก้ไขเพิ่มเติมบทกฎหมายเกี่ยวกับการค้ำประกันและการจำนองในครั้งนี้น่าจะส่งผลกระทบต่อสัญญาค้ำประกันและสัญญาจำนองหลายฉบับ ซึ่งได้ทำไปแล้ว หรือที่กำลังจะเข้าทำในอนาคตอันใกล้นี้ ซึ่งคู่สัญญาควรให้ความสนใจและอาจพิจารณาแก้ไขสัญญาตามเหมาะสมเพื่อมิให้ข้อสัญญาดังกล่าวขัดต่อกฎหมายจนอาจส่งผลต่อการบังคับใช้ในอนาคต

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๔

**๓. กลุ่มนโยบายและแผน**

**๓.๑ เรื่อง รายงานการตรวจราชการของผู้ตรวจราชการกระทรวงศึกษาธิการ งวด ๒**

ตามบันทึกข้อความสำนักงานศึกษาธิการจังหวัดสิงห์บุรี ลงวันที่ ๖ กรกฎาคม ๒๕๕๙

เรื่อง แบบรายงานการตรวจราชการของผู้ตรวจราชการกระทรวงศึกษาธิการ งวด ๒ แจ้งประสานและจัดส่งแบบรายงานการตรวจราชการฯ ให้กลุ่มงานสังกัด สพป.สิงห์บุรี ประกอบด้วย กลุ่มนิเทศ ติดตามและประเมินผล

กลุ่มส่งเสริมการจัดการศึกษา และกลุ่มส่งเสริมสถานศึกษาเอกชน ได้ทราบและดำเนินการกรอกข้อมูลฯ เสร็จแล้วให้ส่งกลับคืนที่กลุ่มงานเลขาสำนักงานศึกษาธิการจังหวัดสิงห์บุรี หรือทาง e-mail:taratip.aa@hotmail.com อย่างช้าภายในวันที่ ๑๕ กรกฎาคม ๒๕๕๙ นั้น

สำหรับการดำเนินงานตามนโยบายการตรวจราชการกระทรวงศึกษาธิการ ประกอบด้วย

๑) นโยบายและหน่วยงานที่จัดเก็บข้อมูล ดังนี้

|  |  |  |  |
| --- | --- | --- | --- |
| **ที่** | **นโยบาย** | **หน่วยงาน (สังกัด)** | **กลุ่มงานสังกัด สพป.สิงห์บุรี**  **ที่รับผิดชอบข้อมูล** |
| 1 | การแก้ปัญหาการอ่านไม่ออกเขียนไม่ได้ | สพป., สช. | 1. นิเทศติดตามและประเมินผล  2.ส่งเสริมสถานศึกษาเอกชน |
| 2 | การแก้ปัญหาการออกกลางคัน | สพป.,สพม.,  สอศ., สช. | 1.ส่งเสริมการจัดการศึกษา  2.ส่งเสริมสถานศึกษาเอกชน |
| 3 | การพัฒนานักเรียนให้มีทักษะการคิดวิเคราะห์สร้างสรรค์ | สพป.,สพม, สช.,กศน., สอศ. | 1. นิเทศติดตามและประเมินผล  2.ส่งเสริมสถานศึกษาเอกชน |
| 4 | การปลูกฝังคุณลักษณะในเรื่องการรู้จักหน้าที่ของตนเอง | สพป.,สพม., สช.,กศน., สอศ. | 1. นิเทศติดตามและประเมินผล  2.ส่งเสริมสถานศึกษาเอกชน |
| 5 | การพัฒนาครูด้านเทคนิค ทักษะการจัดการเรียนการสอน  ที่ทำให้เรียนอย่างสนุก และมีความสุขต่อการเรียนรู้ | สพป.,สพม., สช.,กศน., สอศ. | 1. นิเทศติดตามและประเมินผล  2.ส่งเสริมสถานศึกษาเอกชน |
| 6 | การพัฒนาทักษะภาษาอังกฤษ | สพป.,สพม., สช.,กศน., สอศ. | 1. นิเทศติดตามและประเมินผล  2.ส่งเสริมสถานศึกษาเอกชน |
| 7 | การลดเวลาเรียน เพิ่มเวลารู้ของนักเรียน | สพป.,สพม.,สช., | 1. นิเทศติดตามและประเมินผล  2.ส่งเสริมสถานศึกษาเอกชน |
| 8 | การจัดการศึกษาทางไกลผ่านดาวเทียม | สพป. | 1. นิเทศติดตามและประเมินผล  2.ส่งเสริมสถานศึกษาเอกชน |
| 9 | การจัดการศึกษาในระบบทวิศึกษา | สพป.,สพม., สช., กศน. | 1. นิเทศติดตามและประเมินผล  2.ส่งเสริมสถานศึกษาเอกชน |
| 10 | การเรียนรู้เกี่ยวกับการจัดการขยะ | สพป.,สพม., สช.,กศน., สอศ., | 1.ส่งเสริมการจัดการศึกษา  2.ส่งเสริมสถานศึกษาเอกชน |

๒. การรายงานการตรวจราชการแบบบูรณาการ รอบ ๒ ของผู้ตรวจราชการกระทรวงศึกษาธิการ

เพื่อขับเคลื่อนประเด็นนโยบายสำคัญการจัดการขยะมูลฝอยและสิ่งแวดล้อม

ในการนี้ จึงขอความอนุเคราะห์ให้กลุ่มงานที่รับผิดชอบ ที่ยังไม่จัดส่งข้อมูลฯ ดังกล่าว

ให้จัดส่งที่กลุ่มงานเลขาสำนักงานศึกษาธิการจังหวัดสิงห์บุรี โดยด่วน เพื่อจักได้ดำเนินการรวบรวมส่งสำนักงานศึกษาธิการภาค ๒ ต่อไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๕

**๓.๒ เรื่อง การจัดสรรงบประมาณ ปีงบประมาณ 2559 งบเงินอุดหนุน รายการค่าจัดการเรียนการสอน : ปัจจัยพื้นฐานนักเรียนยากจน ภาคเรียนที่ 1/2559**

ด้วย สพฐ. จัดสรรงบประมาณปี 2559 โครงการสนับสนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน ฯ งบเงินอุดหนุน รายการค่าจัดการเรียนการสอน : ปัจจัยพื้นฐานนักเรียนยากจน ภาคเรียนที่ 1/2559 ตามข้อมูลนักเรียนรายบุคคล ณ วันที่ 30 มิถุนายน 2559 เกณฑ์การจัดสรร ดังนี้

1. ระดับประถมศึกษา จัดสรรให้ตามจำนวนนักเรียนยากจนที่รายงานข้อมูลแต่ไม่เกิน 40%

ของนักเรียนประถมศึกษาทั้งหมดของแต่ละโรงเรียน โดยจัดสรรให้ภาคเรียนละ 500 บาทต่อคน ได้รับจัดสรร 2,971 งบประมาณ 1,485,500 บาท

1. ระดับมัธยมศึกษาตอนต้น จัดสรรให้ตามจำนวนนักเรียนยากจนที่รายงานข้อมูลแต่ไม่เกิน

30% ของนักเรียนมัธยมศึกษาตอนต้นของแต่ละโรงเรียน โดยจัดสรรให้ภาคเรียนละ 1,500 บาทต่อคน จำนวนนักเรียนยากจนที่ได้รับ 480 คน งบประมาณ 720,000 บาท

รวมงบประมาณที่ได้รับทั้งสิ้น 2,205,500 บาท

สำหรับโรงเรียนในสังกัดมีจำนวน 114 โรงเรียน (ในจำนวนนี้เลิกสถานศึกษาในปีการศึกษา 2560 จำนวน 3 โรงเรียน และไม่ได้รับการจัดสรร จำนวน 7 โรงเรียน จึงคงเหลือจัดสรร 104 โรงเรียน) รายละเอียด 7 โรงเรียนที่ไม่ได้รับการจัดสรรมีดังนี้

1) โรงเรียนวัดโภคาภิวัฒน์ ดำเนินการกรอกข้อมูลเด็กด้อยโอกาสประเภทยากจน 1 คน

แต่ไม่ได้รับการจัดสรร ต้องเข้าไปปรับปรุงข้อมูลในระบบ

2) โรงเรียนบ้านบางสำราญ กรอกข้อมูลเด็กด้อยโอกาสประเภทยากจน 3 คน

แต่ไม่ได้รับการจัดสรร ต้องเข้าไปปรับปรุงข้อมูลในระบบ

3) โรงเรียนวัดน้อยนางหงษ์ ไม่มีนักเรียนในปีการศึกษา 2559

4) โรงเรียนบ้านเก่า ไม่พบข้อมูลการกรอกข้อมูลเด็กด้อยโอกาส

5) โรงเรียนวัดเตย ไม่พบข้อมูลการกรอกข้อมูลเด็กด้อยโอกาส

6) โรงเรียนวัดไผ่ดำ ฯ ไม่พบข้อมูลการกรอกข้อมูลเด็กด้อยโอกาส

7) โรงเรียนบ้านทุ่งว้า ไม่พบข้อมูลการกรอกข้อมูลเด็กด้อยโอกาส

สำหรับโรงเรียนที่ไม่ได้รับการจัดสรรในครั้งนี้ และสถานศึกษาที่ได้รับการจัดสรรแล้ว สพฐ. แจ้งว่า สามารถเข้าไปปรับปรุงโดยกรอกข้อมูลเด็กด้อยโอกาสในระบบ DMC ได้อีก ภายในวันที่ 25 กรกฎาคม 2559 ทั้งนี้ จำนวนนักเรียนที่ได้รับการจัดสรร ต้องไม่เกินเกณฑ์การจัดสรรที่ สพฐ.กำหนด

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๖

**๓.๓ เรื่อง การจัดสรรงบประมาณรายจ่ายประจำปีงบประมาณ พ.ศ. 2559**

**โครงการสนับสนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน งบเงินอุดหนุน ภาคเรียนที่ 1 ปีการศึกษา 2559 (30%)**

ตามที่สพฐ. แจ้งจัดสรรงบประมาณปี 2559 งบเงินอุดหนุน โครงการสนับสนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน ภาคเรียนที่ 1 ปีการศึกษา 2559 จำนวน 70% แล้วนั้น บัดนี้ สพฐ. ได้แจ้งจัดสรร งบประมาณปี 2559 งบเงินอุดหนุน โครงการสนับสนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน ภาคเรียนที่ 1 ปีการศึกษา 2559 จำนวน 30% ให้กับสถานศึกษาในสังกัดจำนวน 108 โรงเรียน (ในสังกัดมี 114 โรงเรียน โรงเรียนที่ มีมติให้เลิกสถานศึกษาปี 2560 จำนวน 3 โรงเรียน ไม่มีนักเรียน 1 โรงเรียน ไม่ได้รับจัดสรร 2 โรงเรียน คือ รร. วัดโพธิ์เอน และ โรงเรียนวัดแจ้ง เนื่องจากได้รับการจัดสรรงบประมาณเกินจำนวนนักเรียนที่มีอยู่จริง จึงคงเหลือ 108 โรงเรียน) งบประมาณทั้งสิ้น 10,215,102 บาท

สำหรับโรงเรียนที่ได้รับงบประมาณเกินวงเงินที่ควรได้รับในปีงบประมาณ พ.ศ. 2559 ภาคเรียนที่ 1/2559 (70%) สพฐ. จะหักลบในภาคเรียนที่ 2/2559 ต่อไป โดยโรงเรียนไม่ต้องส่งคืนให้ สพฐ. โดยในการดำเนินการ “ลดเวลาเรียน เพิ่มเวลารู้” และการจัดกิจกรรมพัฒนาทักษะผู้เรียน ให้สถานศึกษาดำเนินการ โดยวางแผนดำเนินการในแผนปฏิบัติการประจำปีการศึกษาของสถานศึกษา และสามารถใช้งบประมาณ งบเงินอุดหนุน ในรายการค่ากิจกรรมพัฒนาคุณภาพผู้เรียนในการดำเนินการตามกิจกรรมดังกล่าว

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๓.๔ เรื่อง ติดตามและประเมินผลการบริหารจัดการสำนักงานเขตพื้นที่การศึกษา ตามมาตรฐานสำนักงานงานเขตพื้นที่ และตามกลยุทธ์ จุดเน้น ของ สพฐ.ประจำปีงบประมาณ 2559**

ตามที่ สตผ.จะมาติดตามและประเมินผลการบริหารจัดการสำนักงานเขตพื้นที่การศึกษา ตามมาตรฐานสำนักงานงานเขตพื้นที่ และตามกลยุทธ์ จุดเน้น ของสพฐ. ระหว่างวันที่ 25 กรกฎาคม 2559 ถึงวันที่ 26 สิงหาคม 2559 นั้น

ในการนี้ กลุ่มนโยบายและแผน จึงจัดประชุมเพื่อซักซ้อมความเข้าใจและทบทวนประเด็น ให้มีความครอบคลุมในทุกประเด็นการติดตามและประเมินผลการบริหารจัดการสำนักงานเขตพื้นที่การศึกษา ประจำปี พ.ศ.2559 ดังนี้

1) ในวันที่ 26 กรกฎาคม 2559 เวลา 13.00 น. ณ ห้องประชุม สพป.สิงห์บุรี ชั้น 2 ทบทวนประเด็นการติดตามผลการบริหารจัดตามมาตรฐานสำนักงานเขตพื้นที่การศึกษา มาตรฐานที่ 1 และมาตรฐานที่ 2 คณะกรรมการตามคำสั่ง สพป.สิงห์บุรี ที่ 30/2559 ลงวันที่ 28 มกราคม 2559 ผู้เข้าประชุมประกอบด้วย ประธานกรรมการ และเลขานุการของแต่ละประเด็น และเชิญผอ.กลุ่ม/หน่วยเข้าร่วมประชุมด้วย

2) ในวันที่ 27 กรกฎาคม 2559 เวลา 13.00 น. ณ ห้องประชุม สพป.สิงห์บุรี ชั้น 2 ทบทวนประเด็นการติดตามผลการบริหารจัดการตามมาตรฐานสำนักงานเขตพื้นที่การศึกษา มาตรฐานที่ 3 และการดำเนินการกลยุทธ์ และจุดเน้นของสพฐ. ตามคำสั่ง สพป.สิงห์บุรี ที่ 30/2559 ลงวันที่ 28 มกราคม 2559 และคำสั่ง สพป.สิงห์บุรี ที่ 207/2559 ลงวันที่ 6 มิถุนายน 2559 2559 ผู้เข้าประชุมประกอบด้วย ประธานกรรมการ และเลขานุการของแต่ละประเด็น และเชิญผอ.กลุ่ม/หน่วยเข้าร่วมประชุมด้วย

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๗

**๓.๕ เรื่อง การติดตามผลการขับเคลื่อนการป้องกันและปราบปรามการทุจริตของ สพฐ. ปีงบประมาณ พ.ศ.๒๕๕๙ เชิงประจักษ์**

ด้วย สพฐ. จะดำเนินการติดตามผลการขับเคลื่อนการป้องกันและปราบปรามการทุจริตของสพฐ.

ประจำปีงบประมาณ พ.ศ. 2559 ตามยุทธศาสตร์การป้องกันและปราบปราม ในระหว่างวันที่ 24-30 กรกฎาคม 2559 เพื่อติดตามความก้าวหน้าในการขับเคลื่อนนโยบายดังกล่าว เชิงประจักษ์ ณ สพป. จำนวน 72 เขต ในส่วนของ สพป.สิงห์บุรี กำหนดติดตามฯ ในวันอังคารที่ 26 กรกฎาคม 2559 ตั้งแต่เวลา 08.00 น.เป็นต้นไป รายละเอียด ดังนี้

**1) คณะติดตาม** ประกอบด้วย นางรัสรินทร์ ชุติวิบูลย์ฉัตร รักษาการผู้อำนวยการสำนักติดตามประธานคณะติดตาม / นางสุนีย์ สิทธิชนะ สตผ. สพฐ. **/** นางสาวณฐมน ไชยเกตุ สตผ. สพฐ.

๒) **ประเด็นการติดตามและมอบหมาย** ประกอบด้วย

**(๒.1)**  รายงานการดำเนินงานตามแผนปฏิบัติการขับเคลื่อนการป้องกันและปราบปรามการทุจริต ตามยุทธศาสตร์ของกระทรวงศึกษาธิการ ของ สพป.สิงห์บุรี

**กลยุทธ์ที่ 1 ป้องปรามและป้องกัน :** ยุทธศาสตร์ที่ 1 ปลูกและปลุกจิตสำนึกการต่อต้านการทุจริตเน้นการปรับเปลี่ยนฐานความคิดของบุคลากรในสังกัดสำนักงานคณะกรรมการการศึกษาขั้นพื้นฐานในการรักษาประโยชน์ของส่วนรวม

1. แผนการสร้างความโปร่งใสในการปฏิบัติราชการ สพฐ. กระทรวงศึกษาธิการ

กระบวนงานการพัฒนานวัตกรรมทางการศึกษา โครงการเสริมสร้างคุณธรรม จริยธรรม ธรรมาภิบาลในสถานศึกษา “ป้องกันการทุจริต” (มอบกลุ่มบริหารงานบุคคล รับผิดชอบ)

2) โครงการสัมมนาเชิงปฏิบัติการการบรรยายให้ความรู้ เรื่อง บทบาทภาครัฐกับการดำเนินการป้องกันการทุจริต และประชุมเชิงปฏิบัติการการจัดทำแผนปฏิบัติการป้องกันการทุจริตในส่วนราชการของ สพฐ. (มอบกลุ่มบริหารงานบุคคล รับผิดชอบ)

3) โครงการประชุมเชิงปฏิบัติการวิเคราะห์บัญชี และรายงานเงินระบบ GFMIS สำหรับ ผู้ตรวจสอบภายในสำนักงานเขตพื้นที่การศึกษา ประจำปีงบประมาณ พ.ศ. 2557 (มอบหน่วยตรวจสอบภายใน)

4) โครงการประชุมเชิงปฏิบัติการด้านการตรวจสอบภายใน สำหรับผู้ตรวจสอบภายในสำนักงานเขตพื้นที่การศึกษา 2558 (มอบหน่วยตรวจสอบภายใน)

5) โครงการการขับเคลื่อนค่านิยมหลักของคนไทย 12 ประการสู่การปฏิบัติ (มอบกลุ่มส่งเสริมการจัดการศึกษาและกลุ่มนิเทศฯ)

6) โครงงานคุณธรรมปลูกและปลุกจิตสำนึก (มอบกลุ่มส่งเสริมการจัดการศึกษา)

7) การพัฒนาผลิตสื่อความดี (มอบกลุ่มส่งเสริมการจัดการศึกษาและกลุ่มนิเทศฯ)

8) โรงเรียนดีเด่นด้านคุณธรรมและจริยธรรม (มอบกลุ่มส่งเสริมการจัดการศึกษา)

9) โรงเรียนต้นแบบลูกเสือของ สพฐ. (มอบกลุ่มส่งเสริมการจัดการศึกษา)

10) โครงการยกระดับคุณภาพการเรียนการสอนและกิจกรรมลูกเสือในโรงเรียนและเขตพื้นที่การศึกษา (มอบกลุ่มส่งเสริมการจัดการศึกษา)

**กลยุทธ์ที่ 2 ปราบปราม :** ยุทธศาสตร์ที่ 2บูรณาการการทำงานของหน่วยงานในการต่อต้านการทุจริตและพัฒนาเครือข่ายใน สพฐ.

1) โครงการส่งเสริมนักเรียนผู้มีคุณธรรม จริยธรรมและบำเพ็ญประโยชน์เข้าศึกษาต่อในสถาบันอุดมศึกษา (โครงการเด็กดีมีที่เรียน) (มอบกลุ่มส่งเสริมการจัดการศึกษา)

๑๘

**กลยุทธ์ที่ 3 พัฒนาระบบการดำเนินการทางวินัยและคดี :** ยุทธศาสตร์ที่ 3 พัฒนาระบบบริหารและเครื่องมือในการป้องกันและปราบปรามการทุจริต

1) การสร้างเครือข่ายบุคลากรในการปราบปรามการทุจริตโดยให้ความรู้ผู้ปฏิบัติงานด้านวินัย

ในสถานศึกษา (มอบกลุ่มบริหารงานบุคคล)

**กลยุทธ์ที่ 4 สร้างกลไกการบริหารงานบุคคลเพื่อการป้องกันและปราบปรามการทุจริต :** ยุทธศาสตร์ที่ 4 เสริมสร้างองค์ความรู้ด้านการต่อต้านการทุจริตให้กับบุคลากรใน สพฐ.

1) โครงการอบรมกฎหมายมหาชนในการปฏิบัติราชการ เพื่อนำไปสู่การบริหารจัดการภาครัฐที่ดี หลักสูตรการให้ความรู้เกี่ยวกับกฎหมายและการดำเนินคดี สำหรับกลุ่มบุคลากรทางการศึกษา

(มอบกลุ่มบริหารงานบุคคล)

2) โครงการอบรมกฎหมายมหาชนในการปฏิบัติราชการ เพื่อนำไปสู่การบริหารจัดการภาครัฐที่ดี หลักสูตรอบรมการสอบข้อเท็จจริงเบื้องต้นทางละเมิด (มอบกลุ่มบริหารงานบุคคล)

3) โครงการอบรมกฎหมายมหาชนในการปฏิบัติราชการเพื่อนำไปสู่การบริหารจัดการภาครัฐ ที่ดีหลักสูตรการให้ความรู้เกี่ยวกับกฎหมายและการดำเนินคดีสำหรับผู้บริหารโรงเรียน(มอบกลุ่มบริหารงานบุคคล)

**กลยุทธ์ที่ 5 ติดตามประเมินผล :**  โครงการติดตามประเมินผลการป้องกันและปราบปรามการทุจริต (มอบกลุ่มบริหารงานบุคคล**)**

**(๒.2)** รายงานการดำเนินงานตามแผนปฏิบัติการขับเคลื่อนการป้องกันและปราบปราม

การทุจริต ของ สพป.สิงห์บุรี มอบหมายผู้รับผิดชอบดังนี้

**กลยุทธ์ที่ 1 ป้องปรามและป้องกัน : ยุทธศาสตร์ที่ 1** ปลูกและปลุกจิตสำนึกการต่อต้านการทุจริตเน้นการปรับเปลี่ยนฐานความคิดของบุคลากรในสังกัด สพฐ. ในการรักษาประโยชน์ของส่วนรวม (มอบกลุ่มบริหารงานบุคคล)

**กลยุทธ์ที่ 2 ปราบปราม :** ยุทธศาสตร์ที่ 2 บูรณาการการทำงานของหน่วยงานในการต่อต้านการ

ทุจริตและพัฒนาเครือข่าย ใน สพฐ. (มอบกลุ่มส่งเสริมการจัดการศึกษา)

**กลยุทธ์ที่ 3 พัฒนาระบบการดำเนินการทางวินัยและคดี :** ยุทธศาสตร์ที่ 3 พัฒนาระบบ

บริหารและเครื่องมือในการป้องกันและปราบปรามการทุจริต (มอบกลุ่มบริหารงานบุคคล)

**กลยุทธ์ที่ 4 สร้างกลไกการบริหารงานบุคคลเพื่อการป้องกันและปราบปรามการทุจริต :**

ยุทธศาสตร์ที่ 4เสริมสร้างองค์ความรู้ด้านการต่อต้านการทุจริตให้กับบุคลากรในสพฐ. **(**มอบกลุ่มบริหารงานบุคคล)

**กลยุทธ์ที่ 5 การติดตามประเมินผลการป้องกันและปราบปรามการทุจริต**

(มอบกลุ่มบริหารงานบุคคล)

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๙

**๓.๖ เรื่อง การใช้กลไก “คณะกรรมการศึกษาธิการจังหวัด (กศจ.)” เร่งปลูกฝังค่านิยม อันดีงามแก่เด็กและเยาวชน**

ตามที่ จังหวัดสิงห์บุรีได้แจ้งแนวทางการขับเคลื่อนงานด้านการศึกษาเพื่อนำไปปรับใช้ให้สอดคล้องกับบริบทในพื้นที่ ประกอบกับจังหวัดสิงห์บุรีได้รับแจ้งจากกระทรวงมหาดไทยว่า เพื่อให้การจัดการศึกษาของจังหวัดสอดคล้องกับยุทธศาสตร์การพัฒนาและแก้ไขปัญหาสังคมในมิติต่าง ๆ หรือเพื่อเป็นการวางพื้นฐานการศึกษาอีกมิติหนึ่งด้วย จังหวัดจึงให้หน่วยงานใช้กลไกคณะกรรมการศึกษาธิการจังหวัด (กศจ.) ในการเสริมสร้างคุณธรรมจริยธรรม ทั้งอุปนิสัยที่ดีแก่เยาวชน นักเรียน นักศึกษา เพื่อเป็นการวางรากฐานทางสังคมที่ดี มีคุณธรรมจริยธรรม ดังนี้

๑) พิจารณากลั่นกรองคัดเลือกโรงเรียนที่มีศักยภาพหรือความพร้อมพิจารณาโครงการขยายผล เกษตรเพื่ออาหารกลางวันสำหรับเด็กนักเรียนตามพระราชดำริสมเด็จพระเทพรัตนราชสุดาฯ สยามบรมราชกุมารี

ซึ่งกระทรวงหมาดไทยได้แจ้งแนวทางขั้นตอนการดำเนินงาน ตลอดจนสนับสนุนงบประมาณไปบางส่วนแล้ว

เพื่อฝึกฝนให้เด็กนักเรียนมีความขยันขันแข็ง รู้จักความพอประมาณและมีความรู้ในการประกอบอาชีพเกษตรเบื้องต้นและการทำบัญชีครัวเรือน ซึ่งจะทำให้นักเรียนได้เรียนรู้หลักการดำเนินชีวิตตามปรัชญาเศรษฐกิจพอเพียงจากโครงการดังกล่าว เพื่อจะได้นำไปใช้ในชีวิตประจำวันเมื่อเติบโตเป็นผู้ใหญ่ด้วย

๒) การฝึกฝนให้นักเรียน นักศึกษาเกิดความตระหนักรู้ในเรื่องแบบแผนธรรมเนียมปฏิบัติที่เป็นมาตรฐานสากล และการมีน้ำใจนักกีฬา รู้จักการช่วยเหลือผู้อื่น เช่น การเคารพสิทธิ์ผู้มาก่อน โดยการชี้แนะ

ฝึกให้นักเรียน นักศึกษารู้จักการเข้าคิวเข้าแถวในโรงอาหาร หรือการใช้ห้องสมุด หรือการเข้าคิวขึ้นรถหน้าโรงเรียน

๓) การเคารพกติกามารยาทด้านการจราจร โดยเริ่มจากการฝึกอบรมสั่งสอนให้นักเรียน นักศึกษาที่ขับรถยนต์หรือใช้รถจักรยานยนต์มาโรงเรียน ต้องมีใบอนุญาตขับขี่ สวมหมวกนิรภัย และเข้าใจรู้จักการปฏิบัติตามกฎระเบียบจราจรอย่างเคร่งครัด การจัดระเบียบการจอดรถ หรือยานพาหนะรับ-ส่งนักเรียน นักศึกษา ที่บริเวณหน้าโรงเรียนหรือสถานศึกษา เพื่อให้เป็นตัวอย่างที่ดีแก่ชุมชนโดยรอบโรงเรียน สถาบันการศึกษา

๔) การอบรมฝึกหัดกริยามารยาทให้แก่นักเรียน นักศึกษาในเรื่องการไหว้ การอ่อนน้อมถ่อมตนการเคารพผู้อาวุโส ตามธรรมเนียมประเพณีอันดีงามของไทย ตลอดจนการรักษาความเป็นระเบียบเรียบร้อย

โดยจัดเวรหรือร่วมกันทำความสะอาดภายในห้องเรียน หรือบริเวณโรงเรียน หรือการเก็บและแยกขยะของโรงเรียน หรือสถาบันการศึกษาให้เป็นระเบียบและปฏิบัติเป็นประจำ (รปจ.) โดยอาจมีการให้รางวัลหรือประกาศยกย่องชมเชยเพื่อสร้างแรงจูงใจในการทำความดี

๕) การส่งเสริมให้นักเรียน นักศึกษามีความซื่อสัตย์สุจริต ขยันหมั่นเพียร และเคารพกฎกติกา

ของโรงเรียนหรือสถาบันการศึกษาอย่างเคร่งครัด โดยการฝึกหัดให้นักเรียน นักศึกษาไม่ลอกการบ้านหรือลอกคำตอบในการสอบวัดผลต่าง ๆ ไม่จ้างผู้อื่นหรือให้ผู้ปกครองทำรายงานหรือทำการบ้านแทนตนเองเพื่อฝึกให้เป็นนิสัยเมื่อเติบโตเป็นผู้ใหญ่จะได้ไม่แสวงหาผลประโยชน์โดยมิชอบหรือประพฤติผิดคิดทุจริตคอรัปชั่น

๖) ขอให้นำการดำเนินงานตามข้อ ๑-๕ มาขยายผลในในสังคม ชุมชนนอกโรงเรียนและเข้าสู่ตำบล หมู่บ้าน ทั่วประเทศ ดังนี้

(๖.๑) ให้คณะกรรมการศึกษาธิการจังหวัด (กศจ.) ร่วมกับคณะกรรมการบริหารงานจังหวัดแบบบูรณาการ ร่วมกันจัดโครงการประกวดโรงเรียนดีเด่นด้านสังคมที่มีคุณธรรม จริยธรรม โดยกำหนดตัวชี้วัด

ทั้งเชิงปริมาณและคุณภาพ ตามข้อ ๑-๕ ดังกล่าวข้างต้น และให้รายงานกิจกรรมที่มีผลการดำเนินงานดีเด่น

(Best Practice) นำไปสู่ความยั่งยืนให้จังหวัดทราบเพื่อขยายผลเป็นตัวอย่างให้จังหวัดอื่นต่อไป

๒๐

(๖.๒) ให้ใช้โรงเรียนหรือสถาบันการศึกษาที่ประสบความสำเร็จในกิจกรรมหรือโครงการต่าง ๆ เช่น การเรียนรู้ปรัชญาเศรษฐกิจพอเพียงจากโครงการเกษตรเพื่ออาหารกลางวันฯ การเคารพกติกามารยาทด้านการจราจร การรักษาความสะอาดและความเป็นระเบียบเรียบร้อยโดยการเก็บและคัดแยกขยะฯ เป็นศูนย์กลางในการขยายผลกิจกรรมหรือโครงการดังกล่าวไปสู่หมู่บ้าน ชุมชน รอบโรงเรียนด้วย

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๓.๗ เรื่อง การจัดทำแผนยุทธศาสตร์การศึกษาระดับจังหวัด**

ด้วย คณะกรรมการจัดทำแผนยุทธศาสตร์การศึกษาระดับจังหวัด ได้ดำเนินการประชุม ในวันที่ ๒๑ กรกฎาคม ๒๕๕๙ เวลา ๑๓.๐๐ น. ณ ห้องประชุม สพป.สิงห์บุรี สรุปสาระสำคัญ ดังนี้

1. วาระเพื่อทราบ
2. เรื่อง Roadmap การจัดทำแผนพัฒนาการศึกษาของจังหวัด

สาระสำคัญ สำนักงานปลัดกระทรวงศึกษาธิการ จัดส่ง Roadmap การจัดทำ

แผนพัฒนาการศึกษาของจังหวัดมาเพื่อใช้เป็นแนวทางการดำเนินงานในการวางแผนเพื่อขอรับจัดสรรงบประมาณและการติดตามประเมินผล ดังนี้

* แผนพัฒนาการศึกษาจังหวัด ๕ ปี
* แผนปฏิบัติราชการประจำปี ๒๕๖๑

การดำเนินการ : สำนักงานศึกษาธิการจังหวัดสิงห์บุรี ได้แจ้งให้ทุกหน่วยงานที่เกี่ยวข้อง

เตรียมการเรื่องโครงการ กิจกรรมที่จะนำเสนอของบประมาณในปี ๒๕๖๐ – ๒๕๖๑

1. เรื่อง การจัดทำแผนพัฒนาการศึกษาสำนักงานศึกษาธิการจังหวัด ประจำปีงบประมาณ

พ.ศ.๒๕๖๐ – ๒๕๖๔

สาระสำคัญ สำนักนโยบายและยุทธศาสตร์ สำนักงานปลัดกระทรวงศึกษาธิการ กำหนด

ชื่อและรูปแบบการจัดทำแผนพัฒนาการศึกษา สำนักงานศึกษาธิการจังหวัด เพื่อให้ทุกหน่วยงานดำเนินการให้เป็นแนวทางเดียวกัน ประกอบด้วย

* คำนำ /บทสรุปผู้บริหาร
* บทที่ ๑ บทนำ
* บทที่ ๒ ทิศทางแผนพัฒนาการศึกษา
* บทที่ ๓ แผนพัฒนาการศึกษาจังหวัด... ประจำปีงบประมาณ พ.ศ.๒๕๖๐-๒๕๖๔
* บทที่ ๔ กลไกการขับเคลื่อนแผนพัฒนาการศึกษาสู่การปฏิบัติ
* ภาคผนวก

การดำเนินการ สำนักงานศึกษาธิการจังหวัดสิงห์บุรี ได้กำหนดใช้ชื่อ “แผนพัฒนาการศึกษา

สำนักงานศึกษาธิการจังหวัดสิงห์บุรี ประจำปีงบประมาณ พ.ศ.๒๕๖๐-๒๕๖๔” และดำเนินการตามรูปแบบที่สำนักนโยบายและยุทธศาสตร์ฯกำหนดต่อไป

1. วาระเพื่อพิจารณา
2. เรื่อง การจัดทำแผนพัฒนาการศึกษาสำนักงานศึกษาธิการจังหวัดสิงห์บุรี ประจำปี

งบประมาณ พ.ศ.๒๕๖๐ – ๒๕๖๔

สาระสำคัญ คณะกรรมการจัดทำแผนยุทธศาสตร์การศึกษาระดับจังหวัด ได้กำหนด

ขั้นตอนและวิธีการดำเนินการจัดทำแผนพัฒนาการศึกษา ๗ ขั้นตอน ได้แก่

1. เตรียมวางแผน
2. การวิเคราะห์สถานการณ์สภาพแวดล้อม ความต้องการผู้มีส่วนได้ส่วนเสีย

๒๑

1. กำหนดกรอบยุทธศาสตร์การพัฒนาการศึกษาจังหวัด
2. จัดทำร่างแผนพัฒนาการศึกษา
3. ยกร่างแผนยุทธศาสตร์การศึกษาฯ ฉบับสมบูรณ์
4. นำเสนอแผนยุทธศาสตร์ ต่อคณะกรรมการศึกษาธิการจังหวัด
5. เผยแพร่ต่อสาธารณชน

การดำเนินการ ดำเนินการขั้นตอนที่ ๑ เรียบร้อยแล้ว และขั้นตอนที่จะดำเนินการต่อไป

คือ ขั้นตอนที่ ๒ – ๗

1. เรื่อง การเสนอโครงการ/กิจกรรม และงบประมาณ ประจำปีงบประมาณ พ.ศ.๒๕๖๑

สาระสำคัญ สำนักงานศึกษาธิการจังหวัดสิงห์บุรี ได้จัดทำและนำเสนอโครงการ

กิจกรรมและงบประมาณที่จะดำเนินการในภาพรวมของจังหวัด ดังนี้

1. เป็นโครงการตามบทบาทหน้าที่ของศึกษาธิการภาค/จังหวัด
2. เป็นโครงการที่มีการบริหารจัดการเชิงบูรณาการเพื่อมุ่งแก้ปัญหาหรือพัฒนา

การศึกษาที่สนองต่อความต้องการจำเป็นเร่งด่วนของกลุ่มเป้าหมายในพื้นที่

1. เป็นโครงการที่มีการดำเนินการโดยยึดหลักปรัชญาของเศรษฐกิจพอเพียงและ

แนวทางประชารัฐ

1. เป็นโครงการที่มีความสอดคล้องกับยุทธศาสตร์ระดับกระทรวง /รัฐบาล /จุดเน้น

รมว.ศธ./ยุทธศาสตร์ สป.

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๒๒

**๔. กลุ่มส่งเสริมการจัดการศึกษา**

**๔.๑ เรื่อง การแข่งขันตอบคำถามสารานุกรมไทย สำหรับเยาวชน ครั้งที่ ๒๒**

ตามที่ สพป.สิงห์บุรี ได้ประชาสัมพันธ์ให้โรงเรียนจากทุกสังกัดในจังหวัดสิงห์บุรี สมัครเข้าร่วมแข่งขันตอบคำถามสารานุกรมไทย โดยให้ส่งใบสมัคร ภายในวันที่ ๘ กรกฎาคม ๒๕๕๙ นั้น มีโรงเรียนสมัครเข้าร่วมแข่งขัน ดังนี้

**ระดับประถมศึกษา (ป.๔ –ป.๖)**

๑) โรงเรียนอนุบาลสิงห์บุรี ๙) โรงเรียนวัดท่าอิฐ

๒) โรงเรียนวัดเซ่าสิงห์ ๑๐) โรงเรียนวัดโพธิ์ทะเลสามัคคี

๓) โรงเรียนวัดข่อย ๑๑) โรงเรียนอินทโมลีประทาน ๔ โรงเรียนวัดวิหารขาว ๑๒) โรงเรียนชุมชนวัดม่วง

๕) โรงเรียนวัดตุ้มหู ๑๓)โรงเรียนวัดพรหมสาคร

๖) โรงเรียนชุมชนวัดดงยาง ๑๔) โรงเรียนเทศบาล ๑ วัดโพธิ์แก้วนพคุณ

๗) โรงเรียนวัดโพธิ์สำราญ ๑๕) โรงเรียนเทศบาล ๑ (สหราษฎร์วิทยา) ๘) โรงเรียนอนุบาลเมืองสิงห์บุรี

**ระดับมัธยมศึกษา (ม.๑ – ม.๓)**

๑) โรงเรียนวัดท่าอิฐ ๘) โรงเรียนวัดพรหมสาคร

๒) โรงเรียนวัดโพธิ์ทะเลสามัคคี ๙) โรงเรียนชุมชนวัดม่วง

๓) โรงเรียนวัดน้อย ๑๐) โรงเรียนค่ายบางระจันวิทยาคม ๔) โรงเรียนวัดกระทุ่มปี่ ๑๑) โรงเรียนสิงห์บุรี ๕) โรงเรียนวัดบ้านลำ ๑๒) โรงเรียนท่าช้างวิทยาคาร

๖) โรงเรียนอนุบาลเมืองสิงห์บุรี ๑๓) โรงเรียนสิงหาพาหุ “ประสานมิตรอุปถัมภ์

๗) โรงเรียนอินทโมลีประทาน

ในการนี้ สโมสรไลออสน์สากลภาครวม ๓๑๐ ประเทศไทย ได้แจ้งเลื่อนกำหนดการแข่งขัน จากวันเสาร์ที่ ๖ สิงหาคม ๒๕๕๙ เป็นวันเสาร์ที่ ๒๐ สิงหาคม ๒๕๕๙ เวลา ๐๘.๐๐ น. ณ ห้องประชุม ชั้น ๓ สพป.สิงห์บุรี

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๔.๒ เรื่อง การจัดงานวันคล้ายวันสถาปนาลูกเสือแห่งชาติ ประจำปี ๒๕๕๙**

ตามที่ สำนักงานคณะกรรมการลูกเสือจังหวัดสิงห์บุรี ได้จัดพิธีทบทวนคำปฏิญาณและ

สวนสนาม เนื่องในวันคล้ายวันสถาปนาคณะลูกเสือแห่งชาติ วันที่ ๑ กรกฎาคม ๒๕๕๙ โดยมีผู้บังคับบัญชา

ลูกเสือ และลูกเสือ เนตรนารี จากสถานศึกษา สังกัดสำนักงานเขตพื้นที่การศึกษาประถมศึกษาสิงห์บุรี เข้าร่วม

ในนามกลุ่มโรงเรียน หรือโรงเรียน จำนวน ๑๙ แห่ง คือ โรงเรียนวัดจักรสีห์ โรงเรียนอนุบาลสิงห์บุรี โรงเรียนวัดสังฆราชาวาส โรงเรียนบ้านหนองลีวิทยาคม โรงเรียนไทยรัฐวิทยา ๕๖ โรงเรียนวัดโพธิ์ทะเลสามัคคี โรงเรียน

วัดตะโกรวม โรงเรียนวัดสาธุ โรงเรียนชุมชนวัดม่วง โรงเรียนวัดโพธิ์ศรี โรงเรียนชุมชนวัดกลางท่าข้าม โรงเรียน

วัดถอนสมอ โรงเรียนวัดคีม โรงเรียนวิจิตรศึกษา โรงเรียนวัดอัมพวัน โรงเรียนอนุบาลพรหมบุรี โรงเรียนวัดโบสถ์ โรงเรียนวัดเพิ่มประสิทธิผล โรงเรียนวัดบางปูน ทำให้มีผู้ร่วมงานทั้งสิ้น จำนวน ๒,๒๓๘ คน และงานได้สำเร็จลุล่วงไปได้ด้วยดี จึงขอขอบคุณ ประธานกลุ่มโรงเรียน ผู้บริหารโรงเรียน ผู้บังคับบัญชาลูกเสือ ลูกเสือ เนตรนารี

ที่เข้าร่วมงานดังกล่าวข้างต้น มา ณ โอกาสนี้

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๒๓

**๕. กลุ่มส่งเสริมสถานศึกษาเอกชน**

๕.๑ เรื่อง ขออนุมัติเบิกจ่ายเงินอุดหนุนเป็นค่าใช้จ่ายรายบุคคลในระดับการศึกษา

ขั้นพื้นฐานสำหรับนักเรียนโรงเรียนเอกชน ประจำเดือน กรกฎาคม 2559

สพป.สิงห์บุรี ขอรายงานการอนุมัติเบิกจ่ายเงินอุดหนุนเป็นค่าใช้จ่ายรายบุคคลในระดับการศึกษาขั้นพื้นฐานสำหรับนักเรียนโรงเรียนเอกชน ประจำเดือน กรกฎาคม 2559 สรุปการดำเนินการดังนี้

1. ประกาศสำนักบริหารงานคณะกรรมการส่งเสริมการศึกษาเอกชน ลงวันที่ 17 พฤษภาคม

2557 เรื่อง หลักเกณฑ์ วิธีการและเงื่อนไขการอุดหนุนเป็นเงินค่าใช้จ่ายรายหัวนักเรียนในระดับการศึกษาขั้นพื้นฐานสำหรับนักเรียนในโรงเรียนเอกชนฯ

2) จังหวัดสิงห์บุรีมีโรงเรียนเอกชน จำนวน 14 โรงเรียน

๓) โรงเรียนเอกชนในจังหวัดสิงห์บุรี ได้แจ้งขอรับการอุดหนุนเป็นเงินค่าใช้จ่ายรายหัวนักเรียนในระดับการศึกษาขั้นพื้นฐานสำหรับนักเรียนในโรงเรียนเอกชนประจำเดือน กรกฎาคม 2559 รวมเป็นเงิน

5,1๒๔,๓๖๕.๐๘ บาท (ห้าล้านหนึ่งแสนสองหมื่นสี่พันสามร้อยหกสิบห้าบาทแปดสตางค์) รายละเอียดดังนี้

|  |  |  |  |
| --- | --- | --- | --- |
| ที่ | โรงเรียน | จำนวนเงิน (บาท) | หมายเหตุ |
| 1 | อินทโมลีประทาน | 1,823,199.35 |  |
| 2 | วิจิตรศึกษา | 682,301.78 |  |
| 3 | ใจเพียรวิทยานุสรณ์ | 650,338.87 |  |
| 4 | นาคประดิษฐ์วิทยา | 310,203.23 |  |
| 5 | พระกุมารเยซู สิงห์บุรี | 382,622.24 |  |
| 6 | อุดมทรัพย์ | 144,033.58 |  |
| 7 | เจริญสอนวิทยา | 61,012.25 |  |
| 8 | ศรีอุดมวิทยา | 337,573.00 |  |
| 9 | สิงห์อุดมวิทยา | 51,967.53 |  |
| 10 | สามัคคีวิทยา | 289,892.82 |  |
| 11 | อุดมศิลป์ (โพธิลังการ์มูลนิธิ) | 160,332.40 |  |
| 12 | ปราสาทวิทยา | 107,299.12 |  |
| 13 | โพธิรัตน์วรานุสรณ์ | 68,052.12 |  |
| 14 | อนุบาลกฤตพงษ์ธร | 55,536.79 |  |
|  |  |  |  |
|  | รวม | 5,124,365.08 |  |

(ห้าล้านหนึ่งแสนสองหมื่นสี่พันสามร้อยหกสิบห้าบาทแปดสตางค์)

สำนักงานเขตพื้นที่การศึกษาประถมศึกษาสิงห์บุรี ได้ตรวจเอกสารหลักฐานการขอเบิกเงิน

อุดหนุนรายบุคคลของโรงเรียนเอกชน ทั้ง 14 โรงเรียนแล้วถูกต้อง

จึงได้อนุมัติเบิกจ่ายเงินอุดหนุนให้แก่โรงเรียนเอกชนในจังหวัดสิงห์บุรีประจำเดือน กรกฎาคม 2559 จำนวน 14 โรงเรียน เป็นเงิน 5,1๒๔,๓๖๕.๐๘ บาท (ห้าล้านหนึ่งแสนสองหมื่นสี่พันสามร้อยหกสิบห้าบาทแปดสตางค์)

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๒๔

**๖. กลุ่มนิเทศติดตามและประเมินผลการจัดการศึกษา**

**๖.๑ เรื่อง แนวทางดำเนินงานตามนโยบายการปฏิรูประบบการประเมินและการประกันคุณภาพการศึกษา**

ด้วย กระทรวงศึกษาธิการ มีนโยบายปฏิรูประบบการประเมินและการประกันคุณภาพการศึกษา

ทั้งการประกันคุณภาพภายในและการประเมินคุณภาพภายนอกก่อนที่จะมีการประเมินคุณภาพภายนอก รอบต่อไป และสภาขับเคลื่อนการปฏิรูปประเทศไทยได้เสนอให้ชะลอการประเมินทั้งภายในและภายนอก สำนักงานคณะกรรมการการศึกษาขั้นพื้นฐาน จึงแจ้งแนวทางดำเนินงานตามนโยบายการปฏิรูประบบการประเมินและการประกันคุณภาพการศึกษาถึงสำนักงานเขตพื้นที่และสถานศึกษายึดถือเป็นแนวปฏิบัติ ดังนี้

๑) ให้สถานศึกษาดำเนินการพัฒนาระบบการประกันคุณภาพภายใน ตามกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ.๒๕๕๓ โดยขณะนี้ สถานศึกษายังใช้มาตรฐานเพื่อการประกันคุณภาพภายใน ระดับการศึกษาขั้นพื้นฐาน (๕ ด้าน ๑๕ มฐ. ๖๕ ตบช.) และระดับปฐมวัย (๕ ด้าน   
๑๑ มฐ. ๕๕ ตบช.) ฉบับเดิมเป็นกรอบในการดำเนินงาน จนกว่าจะมีการประกาศใช้มาตรฐานเพื่อการประกันคุณภาพภายในฉบับใหม่

๒) นโยบายการปฏิรูประบบการประเมินและการประกันคุณภาพการศึกษาเป็นการดำเนินการปฏิรูปในส่วนที่เกี่ยวข้องกับการประเมินคุณภาพการศึกษา เพื่อลดภาระการประเมินที่ยุ่งยากกับสถานศึกษาลดการจัดทำเอกสารเพื่อการประเมิน ปรับปรุงกระบวนการประเมินที่สร้างภาระแก่สถานศึกษา และปรับมาตรฐานผู้ประเมินให้ได้มาตรฐาน

๓) ร่างมาตรฐานเพื่อการประกันคุณภาพภายใน ระดับการศึกษาขั้นพื้นฐานฉบับใหม่ จะมีความสอดคล้องและเป็นชุดเดียวกับมาตรฐานเพื่อการประเมินคุณภาพภายนอก ของสมศ. ซึ่งมีจำนวน ๔ มาตรฐานที่ครอบคลุมและสอดคล้องกับมาตรฐานเพื่อการประกันคุณภาพภายในฉบับเดิม คือ

(๓.๑) มาตรฐานด้านคุณภาพผู้เรียน

(๓.๒) มาตรฐานด้านการจัดการเรียนการสอนที่เน้นผู้เรียนเป็นสำคัญ

(๓.๓) มาตรฐานด้านการบริหารและการจัดการของผู้บริหารสถานศึกษา

(๓.๔) มาตรฐานด้านการประกันคุณภาพภายใน

๔) สถานศึกษายังคงต้องดำเนินการประกันคุณภาพภายในของสถานศึกษาเอง โดยหน่วยงานต้นสังกัดก็ยังคงมีบทบาทในการให้ความช่วยเหลือ ติดตาม สร้างความเข้มแข็ง และเตรียมความพร้อมให้กับสถานศึกษา (ให้ชะลอการประเมินโดยต้นสังกัดไว้ก่อน) และให้ต้นสังกัดดำเนินการสื่อสาร สร้างความเข้าใจระบบประเมินแบบใหม่ที่จะเกิดขึ้น และการประเมินคุณภาพภายนอกจะเกิดขึ้นหลังจากปฏิรูประบบประเมินเสร็จสิ้น

๕) การประเมินคุณภาพภายใน เป็นการประเมินคุณภาพภายในที่สถานศึกษาต้องดำเนินการประเมินตนเอง กระทำโดยสถานศึกษาเอง แนวปฏิบัติในการประเมินคุณภาพภายในของสถานศึกษายังคงยึดตามประกาศของคณะกรรมการประกันคุณภาพภายในระดับการศึกษาขั้นพื้นฐาน เรื่อง กำหนดหลักเกณฑ์และ แนวปฏิบัติเกี่ยวกับการประกันคุณภาพภายใน ระดับการศึกษาขั้นพื้นฐาน พ.ศ.๒๕๕๔ เช่น ให้สถานศึกษาประเมินภายในอย่างน้อยปีละ ๑ ครั้ง มีผู้ทรงคุณวุฒิจากภายนอกที่ต้นสังกัดขั้นทะเบียนไว้ร่วมเป็นคณะกรรมการประเมิน ให้ประเมินโดยใช้เครื่องมือและวิธีการประเมินที่เหมาะสม เชื่อถือได้ เป็นต้น

๖) ให้เขตพื้นที่การศึกษาดำเนินการติดตาม ตรวจสอบคุณภาพของสถานศึกษา โดยเน้นการเข้าไปช่วยเหลือ ชี้แนะ พัฒนาเตรียมความพร้อมสถานศึกษา รวมทั้งให้คำชี้แนะในการจัดทำรายงานการประเมินตนเองของสถานศึกษา (SAR) และใช้เป็นเอกสารเพื่อรองรับการประเมินคุณภาพภายนอกต่อไป โดยสถานศึกษายังคงส่งรายงานการประเมินตนเอง (SAR) ไปยังเขตพื้นที่การศึกษา และให้เขตพื้นที่การศึกษาดำเนินการรวบรวมรายงานการประเมินตนเองของสถานศึกษาในสังกัด สำหรับส่งต่อไปยังสมศ.ต่อไป

๒๕

**สำนักงานเขตพื้นที่การศึกษาประถมศึกษาสิงห์บุรี จึงแจ้งปรับแนวทางการติดตามตรวจสอบคุณภาพการศึกษาของสถานศึกษาตามกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ.๒๕๕๓ เป็นการนิเทศโดยคณะกรรมการตามคำสั่งสำนักงานเขตพื้นที่การศึกษาประถมศึกษาสิงห์บุรีที่ ๑๘๘/๒๕๕๙ ลงวันที่ ๒๔ พฤษภาคม ๒๕๕๙ (เอกสารแนบ ๔ หน้า ๑๔ – ๑๘) โดยเลขานุการของแต่ละคณะ จะประสานโรงเรียนเพื่อออกนิเทศเดือนกรกฎาคม-กันยายน ๕๙ ทั้งนี้ขอให้ผู้บริหารโรงเรียนศึกษาแนวทางฯ โดยละเอียด พร้อมทั้งสร้างความเข้าใจกับบุคลากรในสถานศึกษาให้ตรงกัน และขับเคลื่อนการดำเนินการพัฒนาระบบประกันคุณภาพภายในของสถานศึกษาให้เป็นปัจจุบัน**

๗) กระบวนการพัฒนาคุณภาพของสถานศึกษาและต้นสังกัดยังคงดำเนินการต่อไป สิ่งที่กำลังปรับปรุง คือ ระบบการประเมินคุณภาพภายใน เกี่ยวกับเรื่อง กำหนดกรอบมาตรฐานที่ใช้ในการประเมิน ระบบและวิธีการประเมิน ช่วงเวลาประเมิน การคัดเลือกและการสรรหาผู้ประเมิน และการพัฒนาผู้ประเมินให้ได้มาตรฐาน

๘) สำนักงานคณะกรรมการการศึกษาขั้นพื้นฐาน มีแผนการดำเนินงานพัฒนาผู้ประเมินให้ได้มาตรฐาน โดยการคัดเลือกจากบุคลากรที่ผ่านการพัฒนาเป็นผู้ทรงคุณวุฒิและประกาศขึ้นทะเบียนไว้ และบุคลากรที่สังกัดชุมนุมนักวัดและประเมินผลการศึกษาขั้นพื้นฐานแห่งประเทศไทย รวมทั้งการเสนอชื่อผู้ทรงคุณวุฒิที่มีความรู้ มีประสบการณ์ และการได้รับการยอมรับจากสำนักงานเขตพื้นที่การศึกษา ประกอบด้วย ศึกษานิเทศก์ ผู้อำนวยการสถานศึกษา รองผู้อำนวยการสถานศึกษา ครูผู้สอน และข้าราชการบำนาญ เพื่อให้เข้ารับการพัฒนาเป็นผู้ประเมินแล้วขึ้นทะเบียนผู้ประเมินระดับชาติ (National list of Evaluator) ซึ่งแนวทางการไดมาของคณะกรรมการประเมินคุณภาพภายนอก จะประกอบด้วย ผู้ประเมินที่เป็นบุคลากรที่กระทรวงศึกษาธิการขึ้นทะเบียนไว้ และจากสำนักงานรับรองมาตรฐานและประเมินคุณภาพการศึกษา (องค์การมหาชน) ร่วมกันทำหน้าที่เป็นผู้ประเมิน

๙) กระบวนการประเมินแนวใหม่ที่จะเกิดขึ้นจะไม่เน้นเอกสารในกระบวนการประเมิน แต่ต้องเป็นการประเมินโดยใช้ข้อมูลเชิงประจักษ์ (Evidence Based) และมีนโยบายในการยกเลิก “ห้องประกัน” สำหรับการประเมินคุณภาพภายนอก

๑๐) สำนักงานคณะกรรมการการศึกษาขั้นพื้นฐานจะดำเนินการสื่อสารและสร้างความเข้าใจเกี่ยวกับแนวการดำเนินงานปฏิรูประบบการประเมินและการประกันคุณภาพการศึกษาที่จะเกิดขึ้นใหม่ให้กับ ทุกเขตพื้นที่การศึกษารับทราบร่วมกัน โดยจะจัดประชุมสัมมนาฯ ใน ๔ ภูมิภาค โดยมีผู้รับผิดชอบหลักแต่ละเขตพื้นที่การศึกษา (ประมาณ ๒-๓ คนต่อเขตพื้นที่) เข้าร่วมประชุมสัมมนาฯ ประกอบด้วย รองผู้อำนวยการสำนักงานเขตพื้นที่ ผู้อำนวยการกลุ่มนิเทศฯ และศึกษานิเทศก์ ในช่วงเดือนกรกฎาคม-สิงหาคม ๒๕๕๙

๑๑) ให้สำนักงานเขตพื้นที่การศึกษาดำเนินการสื่อสารและสร้างความเข้าใจกับสถานศึกษาเกี่ยวกับแนวการดำเนินงานที่เกี่ยวข้องและสอดคล้องกับการปฏิรูประบบการประเมินและการประกันคุณภาพการศึกษา ที่จะเกิดขึ้น

๑๒) สำนักงานคณะกรรมการการศึกษาขั้นพื้นฐาน จะร่วมมือกับสำนักงานรับรองมาตรฐานและประเมินคุณภาพการศึกษา (องค์การมหาชน) ในการทดลองระบบการประเมินคุณภาพที่จะปรับเปลี่ยนใหม่

เพื่อตรวจสอบคุณภาพของระบบการประเมินและการประกันคุณภาพการศึกษากับสถานศึกษานำร่อง ประมาณ ๒๐๐ แห่ง

๑๓) นโยบายประเมินซ้ำกับสถานศึกษาบางกลุ่ม ขณะนี้ รอรายละเอียดแนวทางการดำเนินงานจากสำนักงานรับรองมาตรฐานและประเมินคุณภาพการศึกษา (องค์การมหาชน) โดยเขตพื้นที่การศึกษาก็ยังต้องช่วยเหลือ เตรียมความพร้อมให้กับสถานศึกษา และสถานศึกษาก็ยังต้องทำแผนพัฒนาคุณภาพการศึกษา เพื่อยกระดับคุณภาพการศึกษาไม่ใช่ว่ายกเลิกกระบวนการที่ต้องพัฒนาทั้งหมด

๒๖

สำหรับสพป.สิงห์บุรีได้วิเคราะห์ข้อมูลสถานศึกษาที่ไม่ได้รับรองจาก สำนักงานรับรองมาตรฐานและประเมินคุณภาพการศึกษา (องค์การมหาชน) ตามเกณฑ์การประเมินซ้ำ สรุปดังตาราง

|  |  |  |  |  |  |  |  |
| --- | --- | --- | --- | --- | --- | --- | --- |
| รายละเอียดเกณฑ์ | ชื่อสถานศึกษา | ผลทดสอบ O-net ป.๖ | | | ผลทดสอบ O-net ม.๓ | | |
| ๕๘ | ๕๗ | ๕๘-๕๗ | ๕๘ | ๕๗ | ๕๘-๕๗ |
| ๑) ตัวบ่งชี้อื่นได้รับการรับรอง แต่ไม่ได้รับรองเฉพาะตัวบ่งชี้  ที่ ๕ เท่านั้น และสถานศึกษายื่นปรับผล O-net ครบ ๒ ปี O-net แล้วแต่ยังไม่เป็นไป  ตามเกณฑ์และยังไม่ได้รับ  การรับรอง สมศ.จะประเมินใหม่ทุกตัวบ่งชี้ โดยใช้ผล  การดำเนินงานปัจจุบันของสถานศึกษา สำหรับคะแนน  O-net ให้ใช้ผลการทดสอบ  O-net และพัฒนาการของ  ช่วงปี ๕๘-๕๗ เท่านั้น | ๑) วัดโพธิ์ชัย | ๓๖.๖๗ | ๔๕.๐๘ | -๘.๔๑ | - | - | - |
| ๒) วัดโพธิ์รัตนาราม | ๔๘.๔๕ | ๕๖.๔๔ | -๗.๙๙ | - | - | - |
| ๓) วัดสามัคคีธรรม | ๔๔.๓๐ | ๓๘.๔๘ | **๕.๘๒** | - | - | - |
| ๔) วัดวังกระจับ | ๔๖.๖๐ | ๕๓.๑๕ | -๖.๕๕ | - | - | - |
| ๕) วัดขุนสงฆ์ | ๓๔.๙๙ | ๔๐.๔๗ | -๕.๔๘ | - | - | - |
| ๖) ชุมชนวัดตราชู | ๓๕.๔๘ | ๓๘.๓๖ | -๒.๘๘ | - | - | - |
| ๗) วัดโบสถ์(ท่าช้าง) | ๕๓.๗๒ | ๔๑.๑๖ | **๑๒.๕๖** | - | - | - |
| ๘) วัดแจ้ง | ๔๖.๓๐ | ๕๗.๕๖ | -๑๑.๒๖ | - | - | - |
| ๙) วัดดอกไม้ | ๓๖.๙๒ | ๔๑.๗๔ | -๔.๘๒ | - | - | - |
| ๑๐) บ้านคูเมือง | ๔๑.๕๖ | ๓๘.๒๗ | ๓.๒๙ | ๓๔.๕๗ | ๓๗.๒๘ | -๒.๗๑ |
| ๑๑) ค่ายบางระจัน | ๔๔.๘๗ | ๔๓.๐๕ | **๑.๘๒** | - | - | - |
| ๑๒) ไทยรัฐวิทยา๕๖ | ๔๑.๒๒ | ๔๑.๖๑ | -๐.๓๙ | ๓๑.๘๒ | ๓๗.๐๖ | -๕.๒๔ |
| ๒) ไม่ได้รับการรับรองมาตรฐาน โดยไม่ผ่าน  ทั้งตัวบ่งชี้อื่นและตัวบ่งชี้ที่ ๕ ปัจจุบันสามารถบริหารจัดการจนยกระดับคุณภาพเพิ่มขึ้น  ได้ตามเกณฑ์ที่กำหนดไว้  สมศ.จะประเมินสถานศึกษาใหม่ทุกตัวบ่งชี้ โดยใช้ผล  การดำเนินงานปัจจุบันของสถานศึกษา สำหรับคะแนน  O-net ให้ใช้ผลการทดสอบ  O-net และพัฒนาการของช่วงปี ๕๘-๕๗ เท่านั้น | ๑๓) วัดปลาไหล  ก.๑,๓ (๕,๘,๑๒) | ๔๑.๓๕ | ๔๑.๘๔ | -๐.๔๙ | ๓๔.๘๙ | ๓๘.๗๑ | -๓.๘๒ |
| ๑๔) วัดการ้อง  ก.๑,๒,๓ (๕,๖,๙) | ๓๖.๙๐ | ๓๕.๒๑ | ๑.๖๙ | ๓๒.๕๕ | ๓๙.๐๓ | -๖.๔๘ |
| - วัดตะโกรวม  ก.๑ (๖) | ระดับปฐมวัย | | | | | |
| - วัดโบสถ์(ท่าช้าง)  ก.๒ (๒,๙,๑๐,๑๑) | ระดับปฐมวัย | | | | | |
| - วัดโพธิ์สำราญ  ก.๒ (๗,๘,๑๒) | ระดับปฐมวัย | | | | | |
| - วัดการ้อง  ก.๑,๒,๓ (๘,๑๐,๑๑) | ระดับปฐมวัย | | | | | |

จากตารางสรุปได้ว่า โรงเรียนที่เข้าเกณฑ์การประเมินระดับขั้นพื้นฐานจำนวน ๓ โรงเรียน ได้แก่ โรงเรียนวัดสามัคคีธรรม โรงเรียนวัดโบสถ์(ท่าช้าง) โรงเรียนค่ายบางระจัน ระดับปฐมวัย จำนวน ๔ โรงเรียน ได้แก่ โรงเรียนวัดตะโกรวม โรงเรียนวัดโบสถ์(ท่าช้าง) โรงเรียนวัดโพธิ์สำราญ (ไผ่ขาด) และโรงเรียนวัดการ้องซึ่งสพป.สิงห์บุรีได้ประสานโรงเรียนเพื่อขอรับการประเมิน พบว่า มีโรงเรียนที่พร้อมรับการประเมินฯ จำนวน ๒ โรงเรียน คือ โรงเรียนค่ายบางระจัน (ระดับขั้นพื้นฐาน) และโรงเรียนวัดตะโกรวม (ระดับปฐมวัย)

**ทั้งนี้ ขอให้ร.ร.ระดับขั้นพื้นฐาน ๑๔ ร.ร. / ระดับปฐมวัย ๔ ร.ร.) เตรียมข้อมูล (ผลประเมิน แผนพัฒนาฯ และผลการดำเนินงาน) ย้อนหลังตั้งแต่ปีที่รับประเมินจนถึงปัจจุบัน เพื่อชี้แจงกับผู้อำนวยการสำนักงานเขตพื้นที่การศึกษาประถมศึกษาสิงห์บุรี ให้แล้วเสร็จภายในสิ้นเดือนกรกฎาคม ๒๕๕๙ (โดยเขตพื้นที่จะแจ้งหนังสือเชิญประชุมในช่วงต้นเดือนสิงหาคม ๒๕๕๙)**

๒๗

๑๔) สภาขับเคลื่อนการปฏิรูปประเทศไทย ได้เสนอการชะลอการประเมินคุณภาพทั้งภายในและภายนอกออกไปก่อนเป็นเวลา ๒ ปี นั้น หากทุกหน่วยงานสามารถดำเนินการปฏิรูประบบการประเมินและ การประกันคุณภาพการศึกษาได้แล้วเสร็จก่อนระยะเวลาดังกล่าวก็สามารถดำเนินการต่อได้ทันที

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๖.๒ เรื่อง การดำเนินงานโครงการโรงเรียนในฝัน สำหรับการวิจัยและพัฒนานวัตกรรม**

**คุณภาพการศึกษาโรงเรียนในฝัน ปีงบประมาณ ๒๕๕๙**

1. การจัดสรรงบประมาณโครงการโรงเรียนในฝัน สำหรับการวิจัยและพัฒนานวัตกรรมคุณภาพ

การศึกษาโรงเรียนในฝัน ปีงบประมาณ ๒๕๕๙ จำนวน ๙ โรงเรียน

(๑) โรงเรียนชุมชนวัดม่วง

(๒) โรงเรียนบ้านหนองลีวิทยาคม

(๓) โรงเรียนอนุบาลอินทร์บุรี

(๔) โรงเรียนวัดบางปูน

(๕) โรงเรียนวัดตุ้มหู

(๖.) โรงเรียนอนุบาลบางระจัน

(๗) โรงเรียนชุมชนวัดพระปรางค์วิริยวิทยา

(๘) โรงเรียนวัดวิหารขาว

(๙) โรงเรียนวัดอัมพวัน

ด้วย สพฐ. ได้จัดสรรงบประมาณกิจกรรมหลัก โรงเรียนในฝันสู่มาตรฐานสากล งบดำเนินงาน

ให้โรงเรียนในฝันทุกโรงเรียน เป็นเงินโรงเรียนละ ๑๒,๐๐๐ บาท เพื่อสนับสนุนการวิจัยและพัฒนานวัตกรรม และคัดเลือกผลงานที่เป็นแบบอย่าง ในการนี้ สพป.สิงห์บุรี ขอให้โรงเรียนดำเนินการดังนี้

1. ผู้บริหารโรงเรียน หรือครู ทำวิจัยและพัฒนานวัตกรรมเพื่อพัฒนาคุณภาพการศึกษาที่ริเริ่ม

ใหม่หรือพัฒนาต่อยอดจากงานเดิม จากน้อยโรงเรียนละ ๒ เรื่อง

1. กำหนดจัดกิจกรรมแลกเปลี่ยนเรียนรู้ และคัดเลือกนวัตกรรมที่เป็นแนวปฏิบัติที่เป็นเลิศ

ในวันที่ ๓๐ กรกฎาคม ๒๕๕๙ ตั้งแต่เวลา ๐๘.๓๐-๑๖.๐๐ น. ณ ศูนย์การศึกษาวสุภัทร อาคารเฉลิมพระเกียรติฯ

โรงเรียนวัดพรหมสาคร

1. ส่งรายงานผลการดำเนินกิจกรรมทำวิจัยและพัฒนานวัตกรรม ให้สพป.สิงห์บุรี ภายในวันที่

๑๐ สิงหาคม ๒๕๕๙

ในการนี้ สพป.สิงห์บุรี คัดเลือกผลการการทำวิจัยและนวัตกรรมให้สพป.สิงห์บุรี ภายในวันที่ ๑๐ สิงหาคม ๒๕๕๙ (หมายเหตุ ๑. ให้โรงเรียนเขียนโครงการ ฯ เพื่อใช้จ่ายงบประมาณ งบดำเนินงาน)

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ


๒๘

**๖.๓ เรื่อง การจัดเตรียมข้อมูลนักเรียนรายบุคคล เพื่อเตรียมการประเมินการอ่านออก**

**เขียนได้ ระดับชั้นประถมศึกษาปีที่ 1 – 4 ปีการศึกษา 2559**

ด้วย สำนักงานคณะกรรมการการศึกษาขั้นพื้นฐาน จะดำเนินการประเมินอ่านออกเขียนได้ของ

นักเรียนชั้นประถมศึกษาปีที่ 1–4 ปีการศึกษา2559ในทุกสังกัด โดยในปีการศึกษา 2559 กระทรวงศึกษาธิการมีนโยบายให้มีการประเมินนักเรียนทุกคนในทุกสังกัด โดยมอบหมายให้สำนักงานคณะกรรมการการศึกษา  
ขั้นพื้นฐาน ดำเนินงานในการจัดการประเมินการอ่านออกเขียนได้ ระดับชั้นประถมศึกษาปีที่ 1 – 4 และข้อมูลนักเรียนรายบุคคล ระดับชั้นประถมศึกษาปีที่ 1 – 4 ตามแบบฟอร์มที่สำนักทดสอบทางการศึกษากำหนดให้ ส่งแบบรายงานเป็นไฟล์ Excel ที่กลุ่มนิเทศติดตาม และประเมินผลการจัดการศึกษา สพป.สิงห์บุรี ภายในวันที่ 29 กรกฎาคม 2559 เพื่อนำข้อมูลส่งสำนักงานคณะกรรมการการศึกษาขั้นพื้นฐานต่อไป



โรงเรียนเอกชน และโรงเรียนในสังกัดเทศบาลยังไม่ต้องกรอก

ห้องเรียนตามปกติ ห้อง 1 ห้อง 2 ฯลฯ

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๒๙

**๖.๔ เรื่อง การพัฒนาทักษะด้านการสื่อสารภาษาอังกฤษและภาษาอาเซียนของนักเรียน**

**ในวันอาเซียน ปี ๒๕๕๙**

ด้วยสำนักงานเขตพื้นที่การศึกษาประถมศึกษาสิงห์บุรี จะจัดให้มีกิจกรรมการพัฒนา

ทักษะด้านการสื่อสารภาษาอังกฤษและภาษาอาเซียนของนักเรียน ในวันอาเซียน ประจำปี ๒๕๕๙ ตรงกับ วันจันทร์ที่ ๘ สิงหาคม ๒๕๕๙ ณ บริเวณสำนักงานเขตพื้นที่การศึกษาประถมศึกษาสิงห์บุรีและโรงเรียน วัดพรหมสาคร โดยจัดให้มีกิจกรรมการแข่งขันความสามารถด้านการสื่อสารภาษาอังกฤษและภาษาประเทศสมาชิกประชาคมอาเซียน จำนวน ๕ รายการ ๑๑ รายการย่อย ตามรายละเอียดของแนวดำเนินการและเกณฑ์การแข่งขันทักษะด้านภาษา ที่ได้แจ้งให้โรงเรียนทราบแล้ว

สำนักงานเขตพื้นที่การศึกษาประถมศึกษาสิงห์บุรี จึงขอให้ศูนย์ส่งเสริมประสิทธิภาพ

การบริหารการศึกษาแต่ละอำเภอ ประธานกลุ่มโรงเรียนรวมทั้งเอกชน และผู้บริหารโรงเรียนดำเนินการดังนี้ ๑.กลุ่มโรงเรียน ๑๓ กลุ่มโรงเรียนและโรงเรียนเอกชน อีก ๑ กลุ่ม รวมเป็น ๑๔ กลุ่ม คัดเลือกนักเรียนเพื่อเป็นตัวแทนระดับกลุ่มโรงเรียน ตามแนวทางดำเนินการและเกณฑ์การแข่งขัน

๒.ประธานกลุ่มโรงเรียน แจ้งรายชื่อตัวแทนนักเรียนเข้าร่วมกิจกรรมการแข่งขันกิจกรรมที่ ๑-๔ ( ๙ รายการย่อย) ตามแบบรายงาน ภายในวันที่ ๑ สิงหาคม ๒๕๕๙ บนระบบ e-office

๓.โรงเรียน แจ้งรายชื่อนักเรียนที่เข้าร่วมแสดงความสามารถด้านการสื่อสารภาษาอาเซียน ในกิจกรรมรายการที่ ๕ ( ๒ รายการย่อย) ตามแบบรายงาน ภายในวันที่ ๑ สิงหาคม ๒๕๕๙ บนระบบ e-office

รายละเอียดได้แนบไปในหนังสือ สพป.สิงห์บุรี ที่ ศธ ๐๔๑๕๗/ ว ๒๙๔๒ ลงวันที่ ๑๓ กรกฎาคม ๒๕๕๙ เรียบร้อยแล้ว ขอให้ส่งผลการคัดเลือก ตรงกับเวลาที่กำหนดไว้ เพราะ จะต้องจัดกระทำข้อมูล เพื่อแข่งขัน ระดับเขตพื้นที่ ฯ ในวันที่ ๘ สิงหาคม ๒๕๕๙

**ตารางการแข่งขันทักษะทักษะด้านการสื่อสารภาษาอังกฤษและภาษาอาเซียนของนักเรียน**

**วันจันทร์ที่ ๘ สิงหาคม ๒๕๕๙ ณ สพป.สิงห์บุรีและ โรงเรียนวัดพรหมสาคร**

|  |  |  |
| --- | --- | --- |
| **เวลา** | **รายการ** | **สถานที่** |
| ๐๘.๐๐-๐๘.๓๐ น. | ลงทะเบียนการแข่งขันต่างๆ | ศูนย์ศึกษาวสุภัทร |
|  | ตามสถานที่การแข่งขัน จะแจ้งให้ทราบอีกครั้ง |
| ๐๙.๐๐ -๐๙.๓๐ น. | ร่วมพิธีเปิดการแข่งขัน  ประธานพิธีเปิด โดย ผอ.เขตพื้นที่ | ศูนย์ศึกษาวสุภัทร  อาคารเฉลิมพระเกียรติฯ |
| ๑๐.๐๐ -๑๔.๐๐ น. | การแข่งขันทักษะการสื่อสารของนักเรียน ๙ รายการ  -การแสดงความสามารถด้านการสื่อสารภาษาอาเซียน ๒ รายการ | ตามสถานที่การแข่งขัน จะแจ้งให้ทราบอีกครั้ง |
| ๑๔.๓๐ -๑๕.๓๐ น. | การนำเสนอผลงานชนะเลิศแต่ละกิจกรรม | ศูนย์ศึกษาวสุภัทร อาคารเฉลิมพระเกียรติฯ |
| ๑๕.๓๐-๑๖.๐๐ น. | พิธีมอบเกียรติบัตร ให้แก่รายการแข่งขันต่างๆ พิธีปิด | ศูนย์ศึกษาวสุภัทร อาคารเฉลิมพระเกียรติฯ |

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๓๐

**๖.๕ เรื่อง การขับเคลื่อนโครงการพัฒนาความรู้ความเข้าใจการสร้างวินัยทางการเงิน**

**ในการจัดการศึกษาขั้นพื้นฐาน (Financial Literacy) ให้แก่สำนักงานเขตพื้นที่การศึกษาและโรงเรียนต้นแบบ**

ตามสำนักงานเขตพื้นที่การศึกษาประถมศึกษาสิงห์บุรี ได้พิจารณาคัดเลือกโรงเรียน

๑๐ โรงเรียนรายชื่อแนบท้ายเป็นโรงเรียนกลุ่มเป้าหมาย ในการพัฒนาความรู้ความเข้าใจการสร้างวินัยทางการเงิน

ในการจัดการศึกษาขั้นพื้นฐาน (Financial Literacy) และได้ไปเข้ารับการอบรมปฏิบัติระหว่างวันที่ ๑๗ –๒๐

มิถุนายน ๒๕๕๙ ณ โรงแรมริเวอร์ไซค์ เขตบางพลัด กรุงเทพมหานคร เรียบร้อยแล้วนั้น

ในการนี้ สำนักงานคณะกรรมการการศึกษาขั้นพื้นฐานได้จัดสรรงบประมาณ มาให้เขตพื้นที่และ

โรงเรียน ๑๐ โรงเรียน เพื่อให้ครูแกนนำสามารถขยายผลการพัฒนาความรู้ความเข้าใจการสร้างวินัยทางการเงินในโรงเรียน และพัฒนาไปสู่การเป็น “โรงเรียนต้นแบบการพัฒนาความรู้ความเข้าใจการสร้างวินัยทางการเงิน ”และให้ศึกษานิเทศก์ สามารถสร้างเครือข่ายขยายผลจากโรงเรียนต้นแบบสู่ทุกสถานศึกษา เพื่อเป็น “สำนักงานเขตพื้นที่การศึกษาต้นแบบความรู้ความเข้าใจการสร้างวินัยทางการเงิน” ตามแนวทางและนโยบายที่ สพฐ.กำหนด สพป.สิงห์บุรี ขอให้โรงเรียน ๆ โรงเรียนดำเนินการ ดังนี้

1. ได้มาร่วมประชุมเพื่อวางแผนการทำงานขับเคลื่อนโครงการพัฒนาความรู้ความเข้าใจ

การสร้างวินัยทางการเงินในการจัดการศึกษาขั้นพื้นฐาน (Financial Literacy) ให้แก่สำนักงานเขตพื้นที่การศึกษาและโรงเรียนต้นแบบ ในวันที่ ๑๒ กรกฎาคม ๕๙ เวลา ๑๓.๐๐ น. ณ ห้องประชุม S.K Park ชั้น ๒ สพป.สิงห์บุรี

๒) จากการประชุม มีมติในการดำเนินการขับเคลื่อน (Financial Literacy) ดังนี้

๓) ขยายการอบรมเชิงปฏิบัติการให้แก่ครุทุกคน ของโรงเรียน ๑๐ โรงเรียน ในวันที่ ๖ สิงหาคม

๒๕๕๙ ณ ห้องประชุมเฉลิมพระเกียรติ โรงเรียนอนุบาลสิงห์บุรี เวลา ๐๘.๓๐ น.-๑๖.๓๐ น.

1. จัดการประชุมสัมมนาและแลกเปลี่ยนเรียนรู้ผลการปฏิบัติงานที่ดี ของโรงเรียนต้นแบบ ๑ๆ

โรงเรียน ขยายผลสู่โรงเรียนทุกโรงในสังกัด สพป.สิงห์บุรี วันที่ ๓ กันยายน ๕๙ ณ ศูนย์ศึกษาวสุภัทร

**รายชื่อครูและโรงเรียนแกนนำจัดการเรียนรู้เรื่องการสร้างวินัยทางการเงินในการจัดการศึกษา ขั้นพื้นฐาน(Financial Literacy) สำหรับสำนักงานเขตพื้นที่การศึกษาต้นแบบ**

|  |  |  |  |
| --- | --- | --- | --- |
| ที่ | โรงเรียน | รายชื่อครู | อำเภอ |
| 1. | โรงเรียนวัดข่อย | นางสำเริง ธนินทรานุโคตร | เมืองสิงห์บุรี |
| 2 | โรงเรียนวัดจักรสีห์ | นายสมพิชญ์ วงษ์ด้วง | เมืองสิงห์บุรี |
| 3 | โรงเรียนวัดแหลมคาง | นางเสาวพร อมรศิริพงศ์ | บางระจัน |
| 4 | โรงเรียนอนุบาลพรหมบุรี | นางศิริวรรณ สุยะหมุด | พรหมบุรี |
| 5 | โรงเรียนอนุบาลอินทร์บุรี | นางสาวนภัค คงสมบูรณ์ | อินทร์บุรี |
| 6 | โรงเรียนอนุบาลบางระจัน | นางวีนา ตั้งจิตประสงค์ | บางระจัน |
| 7 | โรงเรียนวัดประดับ | นางสาววรณัชชา บริบูรณ์ | ค่ายบางระจัน |
| 8 | โรงเรียนวัดถอนสมอ | นางสาวณิรดา นวนคราม | ท่าช้าง |
| 9 | โรงเรียนวัดตึกราชา | นายคำนึง ชัยสุวรรณรักษ์ | เมืองสิงห์บุรี |
| 10 | โรงเรียนวัดโบสถ์ (อินทร์บุรี) | นางสาวเพ็ญศรี พึงศรี | อินทร์บุรี |

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๓๑

**๖.๖ เรื่อง ผลการคัดเลือกผลงานวิธีปฏิบัติที่ดี (Best Practices) 1 โรงเรียน 1 อาชีพ**

**1 ผลิตภัณฑ์ โรงเรียนดีประจำตำบล ปีการศึกษา 2559**

ตามที่สำนักงานคณะกรรมการการศึกษาขั้นพื้นฐาน ได้มอบหมายให้สำนักงานเขตพื้นที่

การศึกษาประถมศึกษาสิงห์บุรี ดำเนินการคัดเลือกผลงานวิธีปฏิบัติที่ดี (Best Practices) 1 โรงเรียน 1 อาชีพ   
1 ผลิตภัณฑ์ โรงเรียนดีประจำตำบล เพื่อให้ได้ตัวแทนเข้าร่วมงานระดับภูมิภาค และเข้ารับการคัดเลือกระดับประเทศนั้น สำนักงานเขตพื้นที่การศึกษาประถมศึกษาสิงห์บุรี ได้ดำเนินการเสร็จเรียบร้อยแล้ว โดยมี  
ผลการคัดเลือกระดับเขตพื้นที่การศึกษา ระดับดีเยี่ยม ดังนี้

1) โรงเรียนวัดคีม ตำบลบางระจัน จังหวัดสิงห์บุรี

มหัศจรรย์งานปั้นจากดินสู่อาชีพตามวิถีความพอเพียง

2) โรงเรียนวัดโบสถ์ ตำบลอินทร์บุรี จังหวัดสิงห์บุรี

อาหารว่างเลิศรส

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๖.๗ เรื่อง ผลการประเมินการอ่านการเขียน ของนักเรียนระดับชั้นประถมศึกษาปีที่ ๑ – ๖**

ตามที่ สพฐ. มีนโยบายให้สำนักงานเขตพื้นที่การศึกษาประถมศึกษาดำเนินการประเมิน การอ่านการเขียน นักเรียนชั้นประถมศึกษาปีที่ ๑ – ๖ ในปีการศึกษา ๒๕๕๙ จำนวน ๔ ครั้ง โดย การประเมินใน ครั้งที่ ๑ เป็นการประเมินนักเรียนในภาคเรียนที่ ๑ ซึ่งในการประเมินครั้งนี้ สพป.สิงห์บุรี ได้ดำเนินการไปเรียบร้อยแล้ว เมื่อวันที่ ๒๓ – ๒๔ มิถุนายน ๒๕๕๙ ผลการประเมินการอ่านการเขียน ดังนี้

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ระดับชั้น** | **จำนวนนักเรียน** | | | **จำนวนนักเรียนปกติ**  **จำแนกตามระดับผลการประเมินการอ่าน (คน)** | | | | | | |
| **ปกติ+บกพร่อง** | **บกพร่อง** | **ปกติ** | **ดีเยี่ยม** | **ดีมาก** | **ดี** | **พอใช้** | **ปรับปรุง** | **ปรับปรุงเร่งด่วน** | **อ่านไม่คล่อง** |
| ชั้น ป. ๑ | 1,683 | 45 | 1,638 | 629 | 220 | 244 | 270 | 111 | 93 | 61 |
| ชั้น ป. ๒ | 1,619 | 115 | 1,504 | 1,217 | 128 | 77 | 48 | 10 | 10 | 16 |
| ชั้น ป. ๓ | 1,684 | 130 | 1,554 | 1,419 | 64 | 37 | 18 | 7 | 1 | 8 |
| ชั้น ป.๔ | 1,728 | 128 | 1,600 | 1,432 | 90 | 49 | 15 | 3 | 5 | 5 |
| ชั้น ป. ๕ | 1,796 | 101 | 1,695 | 1,585 | 50 | 32 | 11 | 11 | 3 | 1 |
| ชั้น ป. ๖ | 1,683 | 106 | 1,577 | 1,490 | 45 | 26 | 9 | 4 | 1 | 2 |
| **รวม** | **10,193** | **625** | **9,568** | **7,772** | **597** | **465** | **371** | **146** | **113** | **93** |
| **ร้อยละ** | **-** | **-** | **-** | **81.23** | **6.24** | **4.9** | **3.88** | **1.53** | **1.18** | **0.97** |

๓๒

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ระดับชั้น** | **จำนวนนักเรียน** | | | **จำนวนนักเรียนปกติ**  **จำแนกตามระดับผลการประเมินการเขียน**  **(คน)** | | | | | | |
| **ปกติ+บกพร่อง** | **บกพร่อง** | **ดังนั้นปกติ** | **ดีเยี่ยม** | **ดีมาก** | **ดี** | **พอใช้** | **ปรับปรุง** | **ปรับปรุงเร่งด่วน** | **เขียนไม่คล่อง** |
| **ชั้น ป. ๑** | 1,683 | 45 | 1,638 | 965 | 245 | 206 | 157 | 34 | 11 | 10 |
| **ชั้น ป. ๒** | 1,619 | 115 | 1,504 | 360 | 361 | 340 | 265 | 121 | 44 | 14 |
| **ชั้น ป. ๓** | 1,684 | 130 | 1,554 | 548 | 352 | 330 | 247 | 57 | 13 | 7 |
| **ชั้น ป.๔** | 1,728 | 128 | 1,600 | 615 | 375 | 308 | 198 | 86 | 10 | 7 |
| **ชั้น ป. ๕** | 1,796 | 101 | 1,695 | 405 | 383 | 427 | 369 | 83 | 15 | 10 |
| **ชั้น ป. ๖** | 1,683 | 106 | 1,577 | 449 | 407 | 406 | 229 | 67 | 15 | 4 |
| **รวม** | **10,193** | **625** | **9,568** | **3,342** | **2,123** | **2,017** | **1,465** | **448** | **108** | **52** |
| **ร้อยละ** |  |  |  | **34.9** | **22.2** | **21.1** | **15.3** | **4.68** | **1.13** | **0.54** |

**สาเหตุ ของปัญหาการไม่ออก เขียนไม่ได้ของนักเรียน ตามทีสถานศึกษารายงาน ผ่านระบบ e-MES**

แนวโน้มนักเรียนจะมีความบกพร่องทางการเรียนรู้

1. นักเรียนไม่สามารถจำเสียงพยัญชนะและสระได้
2. นักเรียนสะกดคำไม่ได้

๓) นักเรียนขาดเรียนบ่อย

๔) ฐานะทางบ้านยากจน

๕) ไม่สนใจเรียน, ไม่ตั้งใจเรียน

๖) พ่อแม่หย่าร้าง

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๓๓

**๗. กลุ่มบริหารงานการเงินและสินทรัพย์**

**๗.๑ เรื่อง รายงานความคืบหน้าการเบิกจ่ายเงินงบประมาณ ปีงบประมาณ 2559**

**ณ วันที่ 30 มิถุนายน 2559 (สิ้นไตรมาสที่ 3)**

|  |  |  |  |  |  |  |
| --- | --- | --- | --- | --- | --- | --- |
| งบรายจ่าย | งบประมาณ | ผูกพัน | % | เบิกจ่าย | % | คงเหลือ |
| ดำเนินงาน | 52,073,348 | 26,150 | 0.05 | 37,421,075.75 | 71.86 | 14,626,122.25 |
| ลงทุน | 36,916,056 | 17,626,176.80 | 47.75 | 18,064,766.49 | 48.93 | 1,225,112.71 |
|  |  |  |  |  |  |  |
| รวม | 88,989,404 | 17,652,326.80 | 19.84 | 55,485,842.24 | 62.35 | 15,851,234.96 |

สำหรับเป้าหมายการเบิกจ่ายงบประมาณสิ้นไตรมาสที่ 3 ซึ่งก็คือวันที่ 30 มิถุนายน 2559 นั้น

ได้กำหนดไว้ดังนี้

1. งบดำเนินงานต้องเบิกได้ไม่น้อยกว่าร้อยละ 76
2. งบลงทุนต้องเบิกได้ไม่น้อยกว่าร้อยละ 61
3. งบประมาณภาพรวมต้องเบิกได้ไม่น้อยกว่าร้อยละ 73

จะเห็นได้ว่า งบดำเนินงาน ณ สิ้นไตรมาสที่ 3 เบิกจ่ายได้ร้อยละ 71.86 ซึ่งยังไม่ถึงเกณฑ์ที่

กำหนดไว้คือร้อยละ 76 และงบลงทุนเบิกจ่ายได้ร้อยละ 48.93 ซึ่งตามเกณฑ์ที่กำหนดไว้คือร้อยละ 61 สำหรับการเบิกจ่ายในภาพรวม เบิกได้ร้อยละ 62.35 โดยเกณฑ์ที่กำหนดไว้คือร้อยละ 73

สำหรับงบลงทุน ในส่วนที่เป็นรายการค่าก่อสร้างอาคารเรียน มีงบประมาณคงเหลือจากการ

งดตอกเสาเข็มรวมเป็นเงิน 1,224,112.71 บาท รายละเอียดดังนี้

**ค่าก่อสร้างอาคารเรียน 8 โรงเรียน**

|  |  |  |  |  |
| --- | --- | --- | --- | --- |
| โรงเรียน | งบประมาณ | ผูกพัน PO | เบิกจ่าย | คงเหลือ |
| 1. วัดปลาไหล | 3,449,500 | 2,069,700.00 | 1,190,168.44 | 189,631.56 |
| 1. วัดเตย | 3,630,000 | 1,089,000.00 | 2,467,464.00 | 73,536.00 |
| 1. วัดเก้าชั่ง | 3,395,000 | 2,037,000.00 | 1,238,300.00 | 119,700.00 |
| 1. วัดเชียงราก | 3,589,000 | 2,871,200.00 | 519,262.00 | 198,538.00 |
| 1. วัดบ้านกลับ | 3,422,756 | 1,026,826.80 | 2,242,029.20 | 153,900.00 |
| 1. วัดท่าอิฐ | 3,480,000 | 2,784,000.00 | 520,204.00 | 175,796.00 |
| 1. วัดประดับ | 3,352,000 | 2,011,200.00 | 1,186,900.00 | 153,900.00 |
| 1. วัดกลาง | 6,795,000 | 3,737,250.00 | 2,898,638.85 | 159,111.15 |
| รวม | **31,113,256** | **17,626,176** | **12,262,966.49** | **1,224,112.71** |

๓๔

สำหรับสิ้นไตรมาสที่ 4 คือวันที่ 30 กันยายน 2559 ซึ่งเป็นวันสิ้นปีงบประมาณ พ.ศ. 2559

ได้กำหนดเป้าหมายการเบิกจ่ายงบประมาณไว้ ดังนี้

1. งบดำเนินงานต้องเบิกได้ไม่น้อยกว่าร้อยละ 98
2. งบลงทุนต้องเบิกได้ไม่น้อยกว่าร้อยละ 87
3. งบประมาณภาพรวมต้องเบิกได้ไม่น้อยกว่าร้อยละ 96

ซึ่งการเบิกจ่ายเงินในไตรมาสที่ 4 นี้ กระบวนการดำเนินงานในการใช้จ่ายเงินงบประมาณควรจะดำเนินการตาม

กิจกรรมและเบิกจ่ายให้แล้วเสร็จภายในเดือนสิงหาคม 2559 ให้ได้มากที่สุด เพื่อที่งานจะได้ไม่มากระจุกตัวในเดือนกันยายน 2559 โดยเฉพาะอย่างยิ่งการเบิกจ่ายเงินค่าใช้สอยและวัสดุที่ต้องดำเนินการจัดทำใบ PO ในการเบิกจ่ายเงินด้วย เพราะอาจจะเกิดปัญหาในการจัดทำ PO ไม่ถูกต้อง และไม่สามารถแก้ไขได้ทันภายในวันที่ 30 กันยายน 2559 ซึ่งจะทำให้ไม่สามารถเบิกจ่ายเงินรายการดังกล่าวได้ทันภายในปีงบประมาณ 2559 และจะทำให้งบประมาณดังกล่าวต้องตกไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**๗.2 เรื่อง อัตราค่าบริการสาธารณสุขเพื่อใช้สำหรับการเบิกจ่ายค่ารักษาพยาบาล**

**ในสถานพยาบาลของทางราชการ**

ด้วยกรมบัญชีกลางได้แก้ไขปรับปรุง รายการ อัตรา และเงื่อนไขการเบิกจ่ายอัตราค่าบริการสาธารณสุขให้มีความสอดคล้องกับสภาพการณ์ในปัจจุบัน อันเนื่องมาจากพัฒนาการทางด้านเทคโนโลยีทางการแพทย์ให้มีความเหมาะสมยิ่งขึ้น ดังนี้

1. เพิ่มรายการค่าบริการ จำนวน 11 รายการ เพื่อให้ผู้มีสิทธิและบุคคลในครอบครัวเข้าถึงการ

รับบริการทางทันตกรรมได้มากขึ้น

1. ปรับเพิ่มอัตราค่าบริการ จำนวน 46 รายการ และอัตรารายการฟันเทียมถอดได้และ

อุปกรณ์จำนวน 6 รายการ เพื่อให้มีความสอดคล้องกับโครงสร้างต้นทุนของสถานพยาบาล และลดภาระค่าใช้จ่ายของผู้มีสิทธิและบุคคลในครอบครัว

1. ยกเลิกรายการค่าบริการ จำนวน 10 รายการ เนื่องจากปัจจุบันสถานพยาบาลไม่มีการให้

บริการและเป็นรายการที่ซ้ำซ้อนซึ่งได้รวมไว้กับค่าบริการทางการแพทย์พื้นฐานแล้ว

ทั้งนี้ให้ถือปฏิบัติโดยมีผลบังคับใช้ตั้งแต่วันที่ 1 ตุลาคม 2559 เป็นต้นไป **(เอกสารแนบ ๕ หน้า ๑๙ – ๒๘)**

ประเด็นเสนอ เพื่อทราบและดำเนินการ / นำเข้าที่ประชุมผู้บริหารสถานศึกษา

มติที่ประชุม รับทราบและดำเนินการ

**๗.3 เรื่อง ประเภทและอัตราเงินบำรุงการศึกษาและค่าเล่าเรียน**

ด้วยกรมบัญชีกลางแจ้งยกเลิกประเภทและอัตราเงินบำรุงการศึกษาและค่าเล่าเรียนตามมาตรา 8 แห่งพระราชกฤษฎีกาเงินสวัสดิการเกี่ยวกับการศึกษาของบุตร พ.ศ. 2523 และที่แก้ไขเพิ่มเติม และได้กำหนดประเภทและอัตราเงินบำรุงการศึกษาและค่าเล่าเรียนใหม่ โดยไม่กำหนดรายการเป็นข้อยกเว้น รวมทั้งปรับเพิ่มอัตราการเบิกจ่ายเงินสวัสดิการเกี่ยวกับการศึกษาของบุตรในสถานศึกษาของทางราชการและสถานศึกษาของเอกชน เพื่อให้สอดคล้องกับสภาวการณ์ปัจจุบันและเพื่อเป็นการบรรเทาภาระให้แก่ผู้มีสิทธิในการที่สถานศึกษามีรายการเรียกเก็บค่าใช้จ่ายต่าง ๆ เกี่ยวกับการศึกษาของบุตรเพิ่มขึ้น

ทั้งนี้ให้ถือปฏิบัติตั้งแต่ปีการศึกษา 2559 เป็นต้นไป **(เอกสารแนบ ๖ หน้า ๒๙ – ๓๑)**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๓๕

**๘. หน่วยตรวจสอบภายใน**

**๘.๑ เรื่อง ข้อทักท้วงของสำนักงานการตรวจเงินแผ่นดิน เกี่ยวกับการดำเนินการ**

**บริหารจัดการเงินรายได้สถานศึกษาของโรงเรียน**

ด้วยสำนักงานเขตพื้นที่การศึกษาประถมศึกษาสิงห์บุรี ได้รับแจ้งจากสำนักงานคณะกรรมการการศึกษาขั้นพื้นฐาน ถึงรายงานผลการตรวจสอบการบริหารจัดการเงินรายได้สถานศึกษาของโรงเรียน ที่สำนักงานการตรวจเงินแผ่นดินได้ทักท้วงเกี่ยวกับการรับเงิน การเก็บรักษาเงิน การก่อหนี้ผูกพันและการใช้จ่าย เงินไม่ถูกต้องและไม่เป็นไปตามวัตถุประสงค์ ซึ่งหลายแห่งต้องมีการดำเนินการเรียกเงินคืน และดำเนินการหาผู้รับผิดชอบชดใช้ทางละเมิด ดำเนินการทางวินัยและตามบทลงโทษของกฎหมายอื่นที่เกี่ยวข้อง โดยข้อตรวจพบของสำนักงานการตรวจเงินแผ่นดินมี

สำนักงานเขตพื้นที่การศึกษาประถมศึกษาสิงห์บุรี เห็นว่าเพื่อป้องปรามมิให้เกิดการกระทำที่อาจ

มีการไม่ปฏิบัติตามระเบียบ กฎหมายของทางราชการ หรือปฏิบัติไม่ถูกต้อง ทั้งโดยเหตุจงใจ หรือประมาทเลินเล่อ อันส่งผลกระทบต่อการจัดการศึกษาที่ต้องดำเนินการเพื่อให้เกิดประโยชน์แก่ผู้เรียนเป็นสำคัญ จึงกำชับให้โรงเรียนทุกแห่งในสังกัด ถือปฏิบัติตามระเบียบสำนักงานคณะกรรมการการศึกษาขั้นพื้นฐาน ว่าด้วยการบริหารจัดการเกี่ยวกับเงินรายได้สถานศึกษาขั้นพื้นฐานที่เป็นนิติบุคคลในสังกัดเขตพื้นที่การศึกษา พ.ศ. 2549 และระเบียบที่เกี่ยวข้องโดยเคร่งครัด หากมีการกระทำที่ไม่เป็นไปตามระเบียบ โรงเรียนต้องดำเนินการปรับปรุงแก้ไขในทันที

**(เอกสารแนบ 7 หน้า ๓๒ – ๓๖)**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๓๖

**๙. ศูนย์เทคโนโลยีสารสนเทศเพื่อการศึกษา  
 ๙.๑ เรื่อง โครงการพัฒนาประสิทธิภาพการสื่อสารภายในองค์กร (โปรแกรม G-Chat)**

ด้วยสำนักงานคณะกรรมการการศึกษาขั้นพื้นฐาน ได้จัดทำโครงการพัฒนาประสิทธิภาพการสื่อสารภายในองค์กร เพื่อทำหน้าที่เป็นสื่อกลางในการประชาสัมพันธ์ข่าวสารขององค์กร สร้างความตระหนักการรับรู้ทิศทางการขับเคลื่อนนโยบายสู่กลุ่มเป้าหมายอย่างมีประสิทธิภาพ รวดเร็ว ทั่วถึง และเกิดความเข้าใจที่ตรงกันโดยใช้ Application G-Chat มีการทำงานรองรับการใช้งานบนมือถือในระบบปฏิบัติการ IOS , Android คอมพิวเตอร์ในระบบปฏิบัติการวินโดว์ (Windows) และแมคอินทอช (Macintosh) นอกจากการพูดคุยและยังมีฟังก์ชั่นเสริมอีกมากมาย ทั้งการส่งข้อความแบบรูปภาพ วีดีโอ เสียง รวมถึงความปลอดภัยในการใช้งานสูงเนื่องจากมีการเข้ารหัสของข้อมูลและมีการติดตั้งระบบภายในประเทศไทย

วัตถุประสงค์ของโครงการ

1. เพื่อสื่อสารนโยบายสู่ผู้บริหารในส่วนกลาง ผู้บริหารส่วนผู้ภูมิภาค ผู้บริหารเขตพื้นที่

การศึกษา ผู้บริหารสถานศึกษา ครูและบุคลากรทางการศึกษาในสังกัด สพฐ.

2) เพื่อเผยแพร่ข้อมูลข่าวสารและผลการดำเนินงานแก่บุคลากรในองค์กรทุกระดับ

3) เพื่อเผยแพร่ประชาสัมพันธ์ข้อมูลข่าวสารและผลงานแก่สังคม

4) เพื่อแถลงข่าวและสร้างความเข้าใจในข้อเท็จจริงขององค์กรต่อบุคลากรในสังกัดและ

บุคคลทั่วไป

ข้อมูลข่าวสารที่ต้องการเผยแพร่

1) นโยบายของรัฐบาล กระทรวงศึกษาธิการ และสพฐ.

2) ข้อมูลข่าวสารของราชการ

3) ข้อมูลข่าวสารที่เป็นข้อสั่งการและข้อคิดเห็นของหัวหน้าส่วนราชการที่มีอำนาจและหน้าที่โดยตรงในข้อมูลข่าวสารนั้น

4) ปฏิทินปฏิบัติงาน แผนการดำเนินงาน การดำเนินงานและผลการดำเนินงานของ สพฐ.

5) ผลงานดีเด่นของกระทรวงศึกษาธิการ สพฐ. เขตพื้นที่ สถานศึกษา ครู บุคลากรในหน่วยงานและนักเรียน

ปฏิทินการดำเนินงานที่ สพฐ. กำหนด

|  |  |  |  |  |  |
| --- | --- | --- | --- | --- | --- |
| โครงข่ายการสื่อสารระบบ G-Chat สพฐ. | | | | | |
| ระดับชั้น | กลุ่มบุคคล | | | | |
| การสื่อสาร | สพฐ. | ภูมิภาค | เขตพื้นที่ | โรงเรียน | จำนวน |
| A | เลขา รองเลขา ผู้ช่วย  ที่ปรึกษา ผู้เชี่ยวชาญ | ศธจ. | ผอ.สพท. | - | 1,500 คน  กค.59 |
| B | ผอ.กลุ่ม | - | รอง ผอ.  กลุ่ม ศน. | ผอ.รร. | 38,500 คน  กค.59 |
| C | จนท.ทุกคน | - | จนท.ทุกคน | ครูทุกคน | 400,000 |
| D |  |  |  |  |  |

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๓๗

**ระเบียบวาระที่ ๔ เรื่องที่เสนอที่ประชุมเพื่อพิจารณา**

- ไม่มี

**ระเบียบวาระที่ ๕ เรื่องอื่น ๆ**

- ไม่มี

เลิกประชุมเวลา ๑๒.๐๐ น.

นายบุญชาย อึ๊งบำรุงพันธ์

ผู้จดรายงานการประชุม

นางวารุณีย์ บุญคง

ผู้ตรวจรายงานการประชุม

**เอกสารแนบท้าย**

**การประชุมคณะผู้บริหาร สพป.สิงห์บุรี ครั้งที่ ๗/๒๕๕๙ วันที่ ๒๕ กรกฎาคม ๒๕๕๙**

............................................

เอกสารแนบ ๑ ข้อมูลอัตรากำลังครูและความต้องการอัตรากำลังครู (หน้า ๑ – ๕)

ปีการศึกษา ๒๕๕๙ (ข้อมูล ณ วันที่ ๑๐ มิถุนายน ๒๕๕๙)

เอกสารแนบ ๒ ตารางแสดงจำนวนข้าราชการครูและบุคลากรทางการศึกษา (หน้า ๖ – ๗)

ในสถานศึกษาและในสำนักงาน

เอกสารแนบ ๓ สำเนาประกาศสำนักงานเขตพื้นที่การศึกษาประถมศึกษาสิงห์บุรี (หน้า ๘ – ๑๓)

เรื่อง แต่งตั้งคณะกรรมการสร้างเครือข่ายการนิเทศเพื่อพัฒนาครู

รูปแบบ “ถึงครู ร่วมคิด พาทำ”

เอกสารแนบ ๔ สำเนาคำสั่งสำนักงานเขตพื้นที่การศึกษาประถมศึกษาสิงห์บุรี (หน้า ๑๔ – ๑๘)

ที่ ๑๘๘/๒๕๕๙ เรื่อง แต่งตั้งคณะกรรมการติดตามตรวจสอบคุณภาพการศึกษา

ตามระบบประกันคุณภาพภายในของสถานศึกษา ปีงบประมาณ ๒๕๕๙

เอกสารแนบ ๕ สำเนาหนังสือกรมบัญชีกลาง ด่วนที่สุด ที่ กค ๐๔๓๑.๒/ว๒๔๖ (หน้า ๑๙ – ๒๘)

ลงวันที่ ๑๖ มิถุนายน ๒๕๕๙ เรื่อง อัตราค่าบริการสาธารณสุขเพื่อใช้

สำหรับการเบิกจ่ายค่ารักษาพยาบาลในสถานพยาบาลของทางราชการ

เอกสารแนบ ๖ สำเนาหนังสือกรมบัญชีกลาง ด่วนที่สุด ที่ กค ๐๔๒๒.๓/ว๒๕๗ (หน้า ๒๙ – ๓๑)

ลงวันที่ ๒๘ มิถุนายน ๒๕๕๙ เรื่อง ประเภทและอัตราเงินบำรุงการศึกษา

และค่าเล่าเรียน

เอกสารแนบ ๗ ข้อตรวจพบของ สตง.เกี่ยวกับการบริหารจัดการเงินรายได้สถานศึกษา (หน้า ๓๒ – ๓๖)

และสำเนาระเบียบสำนักงานคณะกรรมการการศึกษาขั้นพื้นฐาน ว่าด้วยการบริหาร

จัดการเกี่ยวกับเงินรายได้สถานศึกษาขั้นพื้นฐานที่เป็นนิติบุคคลในสังกัด

เขตพื้นทีการศึกษา พ.ศ.๒๕๔๙